Khah tuzan Benjamin Sum Le Esther Hlasak Ning cu Lunghmui Kho Tuk – Chin World News Evening\nKhah tuzan Benjamin Sum Le Esther Hlasak Ning cu Lunghmui Kho Tuk\nNovember 7, 2019 November 7, 2019 Salai Van Chin News\nKhah Tuzan Benjamin Sum Le Esther Hlasak Ning cu Khuaruahhar Khi Si Ko, Khah tutan Benjamin Sum hlasak cu khuaruahhar bak si ko. Tuzan Myanmar Idol Season 4 top 10 hlasak zuamnak cu ngaih cim lo bak khi an si ko. Midang kong cu kan chim lai lo. Chinmi chungin Yaw Kee, Esther Dawt Chin Sung le Benjamin cum hlasak ning cu uar ol awk hrim an ttha lo.\nAnmah pathum chung hmanh ah Esther Dawt Chin Sung le Benjamin Sum hlasak ning cu khuaruahhar bakin an thiam, Mah lawng hmanh si loin Benjamin Sum hlasak cu a ngaitu le a zahtu mipi cu chim lo, mark tepu Judegs pawl hna thinlung hrimhrim a hip kho tuk.\nAn pathum ning tein lawmhpi lo awk hrim an ttha lo, thaizing zongah an pathum ning tein teinak an hmuh i, an caan tang rihmi chungah mipi nih dawtnak he thazaang pe cio rih ko hna usih. Kum dang zongah Myanmar Idol hlasak zuamnak ah kan Chinmi/ Laimi chungin aa zuam mi an um peng ko nain tuzan tluk in mipi thinlung a la kho le a hip kho tu minung an um rih lo.\nBenjamin Sum siseh Esther Dawt Chin Sung le Yaw Kee zong an caan tang mi chungah mipi nih vote le thazaang pek i zuam in teinak an hmuh khawh tiang dirkamh rih ko hna usih. Mitlang pa le Kawl pa ttenh le vote va peknak cun kanmah le mah trhazaang pek le dirkamh tu hi thazaang pe cio ko hna usih. Nanmah pathum in nan cawlcanghnak chungah kan in lawmhpi in kan in zoh thlatuk hna. Bawipa nih um piin nan caan tangmi chungah lam in hruai ko hna seh. Ref: LTT\nTikir Khua Caah Thawngttha Taktak. Paletwa Pengum Bawm Kan Unau Hna Cu Tikir Khua Ah An I Tthial Lai\nTuzan Cu Minung Pahnih Thawngin Myanmar Idol Zuamnak Chumtual A Tlirh Dih


Rev. Dr. Hai Vung Lian Caah Thlacam Sawmnak – Chuncha News\nNote: Mipi sinah lunglawmhnak le zaangfah nawlnak: Thawngpang News kan tialmi a kan relpiak tu ka Miphun Chin/Laimi nan dihlak cungah lunglawmhnak tampi chim cawklo ka ngei. Thawngpang kan tialmi nan kan relpiaknak thawngin a dikmi le a hmaanmi thawngpang News kan thlah Post khawh hi mipi nan thawngin a si.\nThawngpang kan tialmi hi careltu mipi caah thathnemnak sihramseh tihi kan itinhmi a si. Chirhchanh Source kan lak hnu ah a dik mi a si lai tiah kan ruah mi kha, kan Miphun Laimi Chinmi nih fawizang tein kan theih khawh cio nakhnga theihter khawh kan i zuam. Asinain vawleicung cu tlamtlinlonak a si caah chirhchanh Source kan lakmi tete hi a dik lomi a um khawh caah a dik lomi thawngpang a si tiah nan ruahmi kha zeitik caan paoh ah theihter khawh kan si i, kanmah lei zong in a dikmi thawngpang tial khawh le kan palhmi remh khawh kan i zuam lai.\nDr. Hai Vung Lian Caah Thlacam Sawmnak: Dawtu vialte hna kan thlacam nak Bawipa nih a kan leh ko. Thinlung kuai in Bawipa sinah Dr. Hai Vung Lian caah thlaza kan campiak peng hram ko ulaw. Bawipa caah a si kho lo mi a um lo ti lungput ngei bu in. Saya Vung Vung update, 11/23/2020, 10:30 am. Saya Vung Vung zong oxygen level 70% an pek tiah an nu sin ah an chim. Oxygen zong a kai deuh mi a lo ve i kan hna ngam deuh ngai ve cu vialte cu dawtu hna nan thlacam nak asi ko. Thla kan dam piak rih ko u law ti kan nawl hna. Credit: Pastor John Van Nun Tluang.\nKhrihfa bu caah ai pumpe i zei bantuk thil kong hmanh ah dik nak le fel nak in riantuan a duh zungzal tu a si. Nautat mi ngei lo in rian a ttuan tu pa cang a si. Atu hiti a hun si cu Khrihfa bu mipi kan dihlak in mitthli he kan iciah dih. Ngeihchia in mitthli he thla kan cam zungzal. Zumtu fale vialte hna zong nih Pathian sinah fak piin thlacam kan bawm peng ulaw tiah Bawi khrih min in zaangfah kan nawl hna. By: Paul Lian


Kumthar Cu Laksawng Lumsa He Dong Usih! – Hakha Cherry\nKumthar Cu Laksawng Lumsa He Dong Usih!\nHello! Ramchung ramleng nu le pa, hawikom dawt vialte hna ZTSF nih nan kutnem kan in tlaih hna. ZTSF nih a ralaimi 2021 cu lumsa taktak in don kan i tim. Kan sin ah kumthar dong ve law na van a ttha kho hih! A rauh hlan te ah hi ticket hi na kut cung a rak phan lai. Rak kan bawm hrimhrim ve.\nZeiruang ah dah Vantha Laksawng kan tuah?Hi Vantha laksawng kan tuah nak hi a ruang hi hun chim lo awk a tha lo. ZTSF cu fimcawnnak thazaang a pe mi kan si bantukin Zahnaktlang Laica cawnnak Summer Vounteer Internship project, fimcawn hlathlainak Educational research le kan bu pi cawlcanghnak ca ah bawmchan tu a si lai tiah kan tuah mi a si.\nA man le zuarnak – Hi lucky draw hi ramchung ramleng zuar dingin saduh kan that. Ramchung Kalay, Hakha, Thantlang le Zahnaktlang ah cun 2500 MMK in zuar kan i tim. Yangon ah cun 5000 MMK in a cunglei a si lai. Ramdang Australia, US le Canada ah cun $10 in kan zuar lai ramleng zuarnak kong ah ningcang kan suai cuahmah liopi a si. A rauh hlan hrimhrim ah update kan hun tuah than lai. Rak tlolh cicet lai cih!Credit-ZTSF Page\nBy Rolian: Vice President tutan laitlang a rak tlun hi NLD Party ca men si loin Chin Ram caah a si


Presidential Election 2020 kongah China nih President Trump a leh, President Trump hmai a chia bak; China hi a lih in a him hoi lai maw\nSouth China morning post hmangin President Trump cu hmaichia bak in China nih a tuah ve ko hi. “President Trump nih november 3. 2020 Presidential election ah ka tlinlonak ding caah China nih fakpi in a thup in rian a ttuan tiah a chim” Mah bantuk in President Trump nih china cu sual a phawt caah China nih President Bia chim mi cu a vun leh cawlh i, China ministry Spokesman Gen Shuang nih bia a vun chim ve i, Election hi zeiram poah nih an tuah, anmah ram chung thil caah a si.\nvawi tampi kan chim cang. US election hi USA mipi caah a si, anmah ramchungah caah a si, China nih zeihman tuah kan nih tim lo, mah bantuk thil tuah hi kan duh bik mi zong a si lo “Interest” tiin a chim. Mah bantuk in a si lio ah American politician pawl nih China cungah buainak tuah lo ding in ruahchannak kan ngei. Mainlan China nih cun Democrats nih White House chungah ngawlngeinak ngei cang seh tiah a duh mi an um lai kan zum lo tiin a chim.\nShi Yinhong, US Specialist le Renmin University, Beijing mi nih cu Joe Biden zong hi president si seh, China Friendly President hi US nih an ngei kan zum lo, Joe Biden zong va si seh, Trump zong va si ko seh, Democratic Presiden an ngei ah cun an rian ttuanti hawi le (Allies) pawl he rian an ttuanti kho deuh lai ti cu kan zum. Democrat leader nih Trump bantuk in personal phone call le comments pawl an tuah mi cu kan uar lo ngai tiah a chim\nBe the first to comment on "Presidential Election 2020 kongah China nih President Trump a leh, President Trump hmai a chia bak; China hi a lih in a him hoi lai maw"


Rev. David Lah Biaceih Donghnak An Tuah Piak Mi – Chuncha News\nSaya David Lah Biaceih Donghnak; Kan hawitha Saya David Lah cu nihin ah a donghnak bia an ceihpiak cang. Thlathum chung thong tlak a si lai. Asinain thong a rak tlak khan an tuakpiak lai i, hi hnu zarh hnih lawng a thla cang lai tiah a Sihni pa nih a chim.\nBawipa nih umpi selaw, lamhruai ko seh. Thlacamnak in rak bawm cio ko rih hna usih.\nPhoto: Nihin biaceihnak zungah an chuahpinak hna a si. Zeiruang dek a si hnga tutan cu Nithong in an hmai an phenhpiak hna. Ref: Sang Nawl\nRelchap<< Saya David Lah an tlaihnak aruangbik cu mibu tonpumnak phungsermi (Social distancing) na buar ti ruangah a si. Amah ruangah zawtnak akarh caah tibantuk langhtermi pakhat hmanh a um lo. Covid-19 phungsermi buar ruangah a si ko. Mah bantuk phungbuar ruangah Innsein thongah an tlak. June 3, ah a kong ceih than a si lai. Asi ah cun, Tutan ah kawl pawl nih puai an tuahmi khi zoh ulaw, covid-19 phung abuarmi lawngte an si khih. Cun, Saya David Lah pawngah a ummi palik le media vialte hna khi covid-19 phung a zulmi pakhat hmanh an um tung lo. Anmah hna khi zeitindah cozah nih ati hna lai. An buar zongah a poilo, an ti lai maw? NLD cozah nih zeitindah tuanvo alak lai timi ruahlo awk a tha lo. Saya David Lah nakin anmah pawl khi pei phungbuar deuhmi cu an si ko cuh.\nMay 20, upadate: David Lah kongah Dr.Sasa nih a chimmi hi adik tuk. Dr.Sasa hi uar a um tak tak khi si. Acaan te ah a holhmi, ahmun le hma, acaan zohthiam in a ralthami pasaltha tak tak a si. Tutan ah Pathian thawngtha chimtu Saya David Lah an tlaihnak kongah Dr.Sasa alungfak tuk. Dr.Sasa nih nawlngeitu hna cu hitihin ati hna, Khuika ah dah social distancing cu a um ne. Khuika ah dah social distancing phung sermi (Nature Disasters Management law) cu a um kun ne. Mah ka I a ummi media vialte hna khi zulhphung sermi zalong tein hrawhnak nawl maw an ngeih ne. Mah bantuk hi maw uknak phungphai tiah kan ti lai. A taktak ah cun cohlan khawhlomi a si. Anmah palik le media pawl nih nature disaster law an buar ttunglo ah cun David Lah hi zeitindah phung a buar an ti khawh lai. An tuahmi thil hi zumh khawh an si lo tiah a ti.\nDr.Sasa nih cun, Ka hawi David Lah, Bawipa nih thluachuah inpe ko seh. Bawipa nih kan miphun thluachuah pe ko seh. Bawipa nih kan ram thluachuah pe ko seh tiah a ti. David Lah akut ah cikcin khihmi ka hmuh ah hin ka thinlung chungah Pathian bia alang colh. Mah cu cu, Mtt 5:11-12 chung hi a si ati. “Nannih cu ka zultu nan si ruangah mi nih an in nihsawh hna i an in hrem hna i lih a phunphun an in puh hna tikah, nan caah lunglawmh awk a va si dah! Nan lung i lawm u law nan thanuam ko u, zeicatiah vancung khua ah laksawng tampi chiahpiak nan si ko. Cu bantuk cun pei nan hlan i a rak ummi profet hna kha an rak hrem hna cu” tiah a ti.


Joe Biden nih:Ready cia tein a umnak le’Biakam nak tuah ding in ai ready nak a phuan cang. – Lai Lungrawn Post\nJoe Biden nih:Ready cia tein a umnak le’Biakam nak tuah ding in ai ready nak a phuan cang.\nDecember 5, 2020 December 5, 2020 admin Hmuhning\nRelchap riko:Donald Trump hi alungdong pah ko cang rua, Joe Biden nih teinak ahmuh tiah langhter lulh asi cuahmah lio ah Trump nih atimi cu a ralaimi kum 2024 thimnak zongah i zuam tthan khawh asi ko tiah a chim. Theihcio bangin US president thimnak ah ningcang loin thil aum tiah an ti ruangah Trump lei hna nih lawsuit an tuah cuahmah liopi asi. Culawng siloin martial law hman maw asiloah thimnak tuahtthan dingin kar an hlang.\nBiden nih:Trump party mifim pawl’A rak fiir mi hna phuan a si hoi cang hi.\nTrump:A tanh tu pawl caah cun’Hitluk thawngpang tha hi tutiang a um rila lo.


Zei Ruang Ah Dah Kanmah Le Kanmah Kan I Thah Lai Lo?\nBia halnak: "Zei Ruang Ah Dah Kanmah Le Kanmah Kan I Thah Lai Lo?"\nBia lehnak: Mah le mah aa thatmi tampi an um cang. Hmailei zong ah an um lai. Lung an `hatter lo tuk hna. Mah le mah thahnak ah hin a ruang tampi a um. Cheukhat cu vawlei cung nun hi retheihnak a tam tiah an zuam lo, cheukhat cu an duhmi an hmuh khawh lo tikah lungdong in an nunnak an hloh men ko. Asinain minung nunnak hi hngalh a har vemi a si caah phisinnak lam a har.\nMah le mah tiang i thah hna kan ngamh tikah hin, Pathian hi kan nunnak ah lianngan bik a si ko timi hngal `han kho usih law, Pathian nih ka nunnak ah a tuah khawh lomi a um hnga lo. “Pathian ca ah cun zei hmanh a si kho lomi a um lo,” tiah Jesuh nih a chimmi hi kan zumh awk a si (Luke 1: 37). Hawi sin ah santlai lo kan si ruang ah kan lung a dong kho men, lungretheih tuk ruang zong ah kan lung a dong kho men, cuticun a phunphun harnak ton i nun zuam ti lonak zong a chuak khomi a si. Cun thintawinak, mah le mah i zaangfahnak, teirulcham duhnak, `ihnak te hna kha nunnak ah ngeih an fawite cang. Cuticun nunnak zawtnak hma kha a `han chin lengmang tikah cun nunnak tiang in a hrawh khawhmi a si.\nZei ruang ah dah nangmah le nangmah cu naa thah lai? Hawi dawt, zei tluk chia le harsa le sualnak hmanh in nung ko law, Pathian nih an hngah ko, bawmh an duh ko, luatnak pek an duh ko, cun khamhnak zong pek an duh ko. Ruahchannak pek zong an duh. Cucu Jesuh Khrih hi a si.\nJesuh Khrih zong kanmah bantuk in harsatnak phun kip a tuarmi a si. Kanmah nakin fak deuh in a tuar i thihnak tiang a tuarmi kan Bawipa a si. Zei tluk in dah kan harsat le kan temtuar hi a hngalh. Amah hrimhrim zong nih hlawtnak le teminnak phun kip a ton. Isaiah 53: 2-6 nih a chimmi cu, “Amah cu aho paoh nih an zomhtaih i an hlawtmi pa a si. A nunnak ah ngaihchiatnak le teminnak in a khat. Asinain ngaihchiatnak a tuarmi hna cu amah ca ah a si lo; kanmah ca ah a si. Fei in an chunh, an denchih, cu vialte cu kanmah sual ruang ah a si. A teminnak thawng in kan nunnak cu thleng in damter hirhiar kan si,” a ti.\nHawi dawt, na sualnak in luatter na si nakhnga le na thilrit an chan nakhnga ca ah Jesuh Khrih hi vialte hi a tuarmi a si. Na sual thilrit vialte chan ding in Jesuh Khrih nih an sawm zungzal ko. Na khamhtu ah na ser ahcun khamhnak an pek lai, cun ruahchannak an pek lai, hi ruahchannak nun hi kan ngeih lo ahcun vawlei nunnak hi zei hmanh a si lo. Cucaah Jesuh Khrih nih an auh, “…Harnak nan ton tikah ka au u law, kan khamh hna lai…” (Salm 50: 15). Jesuh Khrih nih an ngaihthiam khawh lo ding pakhat hmanh a um lo, an tuahpiak khawh lo ding zong a um lo. Bible ah kan zoh ahcun Moses mithatmi hmanh a ngaihthiam i a rian`uantu `ha ah a hman ko, David mithat le mi nupi cung ah a sualmi pa hmanh a ngaithiam khomi Pathian a si. Jesuh Khrih na zumh ahcun mithar na si lai. “Cucaah aho hmanh hi Jesuh Khrih a zumh ahcun ser tharmi a si cang; nun `hing kha a tlau i nun thar aa thawk cang,” a ti (2 Korin 5: 17).\nHawi dawt, zei ruang ah dah nangmah le nangmah naa thah lai? Na nunnak a rawh tuk zong ah Pathian nih a remh khawh lomi a um lo. Isaiah 61: 1-3 ah zeitin dah a chim, “Bawipa Pathian nih thlarau in a ka khahter. Sifakmi hna sin ah thawngṭha phorh awk le lung a kuaimi hna damter awk le sal i a tangmi hna sin ah chuahnak thanh awk le thong chung i a ummi hna sin ah luatnak thanh awk ah a ka thim i a ka thlah. Bawipa nih a mi cu a khamh cang hna lai i an ral cu a tei cang hna lai, ti thanh awkah a ka thlah. A ngaih a chiami vialte kha hnemh awk le Zion i ngaihchia in a ummi vialte hna cu vutcam ca ah pangpar ṭhi, mitthli ca ah lawmhnak chiti le thangṭhatnak hla pek awk ah a ka thlah. Annih cu Bawipa hrimhrim nih a phunmi thingkung bantuk an si lai. Thil ṭha kha an tuah lai i Pathian cu a tuahmi thil ruang ah khan an thangṭhat lai.”\nJesuh Khrih sin ah rak ra law, lawmhnak in i khahter law, na zumhnak bantuk in nun tharnak an pek ko lai. Naa lawmh khawh lomi kha lawmhter `han ding bia an kamh, Thlarau thar an pek lai i ruahchannak thar na ngei lai. Na lungthin kuainak kha Jesuh Khrih ca ah cun a sunglawi tukmi a si, “Ka raithawinak cu toidornak lungthin hi a si, maw Pathian, toidornak lungthin le nawl ngaimi lungthin hi na hlaw lai lo” (Psalm 51:12, 15-17).\nJesuh Khrih hi a ka khamhtu le ka tuukhal `ha a si tiah na cohlang lai maw? Na cohlan ahcun a lam ding an hmuhsak lai. Bawipa nih, “Na zulh awk hnga lam kha kan hmuhsak lai, kan cawnpiak lai i lungthin kan cheuh lai,” a ti (Salm 32: 8). “Hi miphun cu a fehter lai. A mi kha a huhphenh zungzal hna i fimnak le hngalhnak kha a pek hna. Annih chawva a sung bik cu Bawipa an ṭihnak kha a si,” (Isaiah 33: 6). Asinain Jesuh Khrih na zumh lai nain harnak tampi na tong `hiam`hiam lai, asinain ruahnak an pekmi nih na nunnak a `hawnter zungzal lai.\nJesuh Khrih hi a ka khamtu a si tiah zumh na duh ahcun na thinlung taktak in Pathian sin ah thlacam ko. Pathian, ka nunnak ah kan herh. Zaangfahnak tein ka tuahmi thil `halo vialte ka ngaithiam. Jesuh Khrih hi a ka khamhtu a si tiah ka zumh, ka sualnak in ka ngaithiam law, nun tharnak ka pe ko. Jesuh Khrih ka ca ah a thihnak le na ka dawtnak ruang ah kaa lawm.


RIP. RALHRANG NIH PU JOSHUA MEITHAL IN AN KAH THAH – The Chinlung Post\nNizan kalaymyo pawng ralhrang kawlralkap le PDF Kalay i kahnak ah mipi lei in minung pakhat a nunnak a liam. A nunnak a liammi hi ralhrang kawlralkap kahnak in a nunnak a liammi a si. Tutan ah a nunnak a liammi hi Pu Joshua a si tiah an langhter. Amah hi Falam mi a si i, Pamuanchawng ah khua a sa mi an si tiah theih a si.\nHi konghe pehtlaiin Nizan ah a tlau or a tlung lo an timi fa pahnih ngei patung pakhat cu dam te in inn a hlam tiah theih a si. Thanhnak tuah cang bantukin nizan ah Kalaymyo peng le Chin ramkulh ramri ah a ummi Hakhalay khua ah nizan zaanlei sml. 4:00 in SAC ralhrang le PDF karlak kahdohnak a rak chuak. SAC ralhrang pawl nih Natchaung ah meithal 3 le Panmuanchawng ah meithal pakhat an lakpiak hna hnu ah kahdohnak a chuah hi a si.\nHakhalay khua pawng i Panmuanchawng tiva kiangkap ah zaanlei sml. 4:00 in kahdohnak a chuak i minute 30 hrawng a rau. SAC ralhrang pawl an zaam caah kahdohnak a dai tthan. Hakhalay Believer Khrihfabu biakinn meithal kuan nih a khen pin ah khuahriang inn pakhat pawng zong ah RPG Rocket bomb a tla. Hakhalay kiangkap ah cun kahdohnak a dai cang i, Natchaung lei tu ah zaan sml. 8:00 tiang an i kap, tiah khuami nih an chim.\nNizan i kahnak konghe pehtlaiin Natchaung kiangkap kahdohnak ah SAC ralhrang a tlawm bik 3 an thi i, PDF-Kalay lei in minung pakhat hliam a pu (a fak lo), tiah PDF-Kalay nih thawngpang an chuah. A cunglei langhter cang bantukin mipi lei in a nunnak aliammi hi ralhrang kawlralkap kahnak in a nunnak aliammi a si tiah theih a si.\nLautu Chinland Defense Force (Lautu- CDF) sin ah biacah. Dr. Ngun Cung Lian nih mifir pa Min Aung Hlaing sin i, ruahnak a pek i, a rauh hlan ah a phi a chuak colh mi hi philh bak lo ding. Uk nak an lak hlan deuh te ah a phi a chuak colh mi cu Vuangtu i a ummi kawlralkap bawipa nih Ting 17 a chuh colh hna i, Congthia khua zongah phaisa tampi a chuh tthan hna. Khakha Lautu CDF nih kawlralkap bawipa kha nan thah colh awk ah kan cah duh mi hna asi.\nCabia dang: Lalawi Thana: CDF Lautu sin ah bia cah, Dr NgunCungLian nih Mi fir pa MinAungHlaing sin i ruah nak a pek i A rauh hlan ah A phi a chuak colh mi hi philh bak lo ding. Uk nak an lak hlan deu te ah a phi a chuak colh mi cu Vuangtu i a um mi Kawl ralkap boi pa nih Ting -17 Ks a chuh colh hna i Congthia khua zong ah phaisa tam pi a chuh than hna. Kha kha- Lautu CDF nih Kawl ral boipa kha nan thah colh awk ah kan cah duh mi hna a si.


Na Kal Than Ti Lai Maw? Simple Room 1500, Special Room 3000 – Chin 11 News\nNa Kal Than Ti Lai Maw? Simple Room 1500, Special Room 3000\nThlenchuah ter nak inn…na kal than ti lai maw? Nikhat ah tlangval no pakhat cu an khua in khuapi chung ah avoikhat nak bik a phak a si. Khuapi chung aphak bal ve lo caah khuachung hmuh duh ah amah lawng in lam a leng. Cu lam a len nak ah cun catar pakhat an benh mi a hmuh i “thlenchuah ternak inn” tiah catar mi cu a rel.\nhi tlangva pate zong hi biaduh ngai le ai sawhkelh ngai ve mi a si caah zeitindah thlenchuah ter cu a si, nilin lak kan um ah cun kan thlen a chuak peng ko tung a si ti i hlathlai ding in cu inn lei hoih cun a kal. Inn hmai a phak in putar pakhat nih luhnak innka a rak cawngh ko kha a hmuh.\nTlangval pa: kapu voikhat thlenhuahter ah zeizat dah si?\nInnka hngak putar: simple room Ks 1500, special room Ks 3000.\nTlangval pate nih cun Ok! simple room ah si ko seh, thil theih nak a si ko a ti i a zalchung in Ks 1500 cu a chuah i innka hngak putar pa cu a pek.\nTlangval pate nih inn chung a luh lai ah “acaan teh zeitluk sau dah a si lai” a hun ti i Putar pa nih cun minutes 15 lawng si lai khah! kan rak auh than lai a hun ti. Putar pa nih cun innka pakhat a hun on le tlangval pa cu room pakhat chung ah a luhter hnuah a lenglei in innka a hrenh khumh than.\nRoom chung cu tlangval pate nih cun a zoh i p 12 tungvang kalh in an rak siam mi a si. Achung ah nungak note pakhat a rak um i angki le hnipuan zong tha tein hruk eih a rak thiam rua lo ti awk in hrapcheu poh hi cu a langdih ko cu e. Nungak nute nih cun a hei met pah khin: hey! ka dawi law na ka tleih khawh ah cun na duh ningpaoh in na ka tuah lai, amah belte ihkhun cung kai loin na ka dawi lai a hun ti vial ah khin tlangval pa te nih cun a hun tlaih manh cang.\nKhuate tlangval kan ti cu a thisa a rak tthawng deuh si lai. Ihkhun cung ah cun an pahnih in lai paih bak in an hun i pai i hodah tanglei ah aum lai tiah an i zuam lenlio ah cun putar pa nih innka cu “hrung” tiah a hun on than le acaan dih cang a hun ti ko ai.Tlangval pate nih a suimilam cu a hun zoh i minutes 15 a si manh ko cang, a mak ko e! ka theih manh tung lo! ka thlenchuak dengmang bak asi. Minutes 3/4 hrawng ka chap ko ca a hun ti.\nChap a ngah lo, na duh ah cun special room ah Ks 3000 in ahun ti than. Special room ah cun minutes 30 chung hnangam taktak in caan ahmang, inn a tin lei a phaisa ngeih mi a dih cikcek caah hmaichia ngai in a um. A thaizing ah putar pa he cun lampi ah an i tongthan.\nPutar pa: special room Ks 3000, simple room 1500, na kal than ti lai maw? 🙂 🙂


Zeikong dah kan ceih tawn? | Radio Veritas Asia\nZeikong dah kan ceih tawn?\nAct 18:4 “Sabbath fate pumhnak inn ah khan Judah mi he Grik mi he, an lung pemter awkah bia a chimh lengmang hna.”\nDawtmi u le nau hna, Khrihfa kan sinak ah hin nang le kei tah zeibantuk phun in dah kan i pumh tawn ve?\nMithiang Paul cu Sabbath fate pumhnak inn ah Bawipa thawngtha a cawnpiak hna tiin nihin kan rel mi cathiang chungah kan hmuh.\nKan innchungkhar hna chungah hin tah zeibantuk konglam dah a tambik kan chim i kan ceih cio tawn hna.\nKan chan kal ning in siseh, tu lio Covid-19 zawtnak ruangah leng chuah tuk loin mah inn cio ah um dingin ram uk bawi si hna seh, nawl ngeitu hna nawl chuah nak thawngin mah inn cio ah kan um cio hna. Pawngkam thawngpang siseh, ram chung thawngpang siseh, vawlei cunghuap thawngpang siseh theih duh ah mitam pi cu internet kan zoh hna i thil hmaan siseh, bia vakvai siseh chim le ceh cio a si.\nMino tampi nih bawlung kong an ceih, TV in thlah mi zukcawl kong an ceih hna i zanlei or tuzan cu zeibantuk a ra lai tiin ceih cio a si.\nA kan sertu le nunnak a kan pe tu Pathian kong zong chim pah hna u sih. Thlacam zong dai thlang hna hlah u sih.\nInternet cung hmuh mi konglam lawng chim i midang tthat lo nak kong lawng ceih nak in cun, Bawinu Mary thlacam nak voi (1) te cam zong hi a ttha deuh lai. Bawipa cawnpiak mi thlacam nak voi (1) kan cam hi kan caah tthathnemhnak a kan pek deuh ko lai. Midang kong ceih sawh, midang tthat lo nak lawng kan chim kan ceih a si ah cun, kan mah le kan mah tthat lonak kan i pek a si ko.\nNihin kan rel mi mithiang Paul hi i zohchunh hna u sih. Amah kut tein rian a ttuan i a paw aa cawm. Cun midang khamh an co ve nak hnga ding caah Jesuh cu Messiah kha a si (Act 18:5) a cawnpiak hna. Taksa him nak lawng siloin thlarau khamh sinak ding zong nihin ruat ti hna u sih. Pathian thawngtha kan chungah khumh hna u sih. Pathian thawngtha kan chungin chuahter tthan ve hna u sih.


Australia Laimi nih Thihnak Fak Tuk Kan Ton. Salai Bawi Hup nih a Mual a kan Liam Tak (RIP) – Kawltu Team\nAustralia Laimi nih Thihnak Fak Tuk Kan Ton. Salai Bawi Hup nih a Mual a kan Liam Tak (RIP)\nAugust 1, 2020 Aruata Nutlai\nNihin zaanlei ah Breaking News in kan rak langhter cang mi, Australia inn kanghnak kong update kan rak tuah nolh tthan.\nNihin August 1, 2020 zaanlei suimilam 1:00Pm hrawng ah khan Australia, Adelaide ah a um mi, kan mah Laimi inn pakhat mei a kaang i cu ahcun inn chung ah aa hngilh lio mi Salai Bawi Hup Lian Zahau a nunnak a liam hi asi. Bawi Hup Lian hi kum(26) lawng a si rih i an inn a kangh lio ahhin inn chung ah aa hngilh lio a si. Hringtu apa nih chanh ding in a timhtuah tuk ko nain meikangh a zual cang ruang ah chanh kho loin a nunnak a liam hi a si.\nInn kangh le thihnak a tong mi chungkhar hna hi Australia, Adelaide , Parafield Gardens ah a um mi an si i Falam mi an si tiah 7NEWS Adelaide nih a tarlangh.\nAn inn ah a um ve mi, an chungkhat a simi Salai Anthony Zahau nih “Inn ah ka um lo karlak a si. Ruak humh nak ah ka kal i cu ahcun inn a kaang tiah phone an rak ka chonh i namchan in inn lei ahcun ka rak tli ve ko nain zeihmanh ka tuah khawh mi a um ti lo.\nInn ah rak um ning law cu timi ka ruat nain santlaihnak a um ti lo. Salai Bawi Hup Lian cu kapa nih khamh ding in a zuam tuk ko nain a khamh kho lo” tiah 7NEWS Adelaide sin ahcun a chim ve. Hi inn khangh nak ruang ah hin a dang minung pakhat zong hliamhma a tuar ve i Sizung ah an kal pi lio asi.\nHi inn kanghnak kong he pehtlai in biafiang ngai ngai aum kho rih lo. Minung nih khangh hramhram mi maw a si a mah tein dah timi cu police nih an hlathlai cuahmah. A si nain minung khangh mi si loin a mah tein a kang mi a si ko lai tiah an zumh bik.\nVIDEO timi hi Click law rak zoh ve Source: VOM\n← Kan Lai Nu Model Sarah cu a Model chin lengmang ko cang\nUS ah Pi Tial Tlem (Rev. Dr. Edmund Za Bik nupi) nih Mual a Kan Liam Tak (RIP) →


Breaking News: Hakha Si-inn Quarter Pawng Thingkung Ah Hri In Aa Awk Mi Cu Theih A Si Cang – The Cherry Par\nBreaking News: Hakha Si-inn Quarter Pawng Thingkung Ah Hri In Aa Awk Mi Cu Theih A Si Cang\nDecember 15, 2020 Cherry News\nBreaking news: Hakha, Keitheibo sang sii-inn quarter pawng thingkung ah hri in a awkmi cu hngalhmi a si cang. An hmuh ning kong he pehtlai in,”Ngakchia nih cep an veennak ah an hmuh. Aa awknak hi a ke nih vawlei a tongh. Cun, kawl le lai a si an hngal rih lo” tiah The Hakha Post ah a chim.\nA ke zong thi a chuak i atu hi Palek le rian ngeitu hna nih zohfelnak tuah lio a si. Cun, Palek pakhat nih, “Aruak zohfelnak kan tuah tik ah a kehlei baan ah sii chunhnak hma a um. Sii-inn ah dam lonak in a ummi zong a si kho” tiah a chimchap.\nA cunglei thawngpang kongkau thil sining cu thawng fiang tein theih a si than cang. Hakha sii-inn quarter pawng thingkung ah hri in aa awk mi cu Hakha khuasa, Thantlang peng Hmawngtlang khuami Pu Sang Tha Lian (Kum 32) a si tiah theih a si. A rauh hlan ah thawngpang tling kan rak tial than te lai. Credit: The Hakha Post\nThantlang Le Hakha Kar Motor A Lehnak Kong, A Thi Mi Le A Hliamhma Mi A Hnu Bik Update Thar. Thantlang – Hakha motor lam ah Chin Taung Tan Bus a cangsual, minung pahnih thi. Thantlang, Pu Thang Hrim sia zuatnak pawng ah Hakha-Thantlang caantling a kal mi Chin Taung Tan khualtlawng phur motor 7:30AM tluk ah cangsualnak a chuak. Thantlang khuami pakhat nih, “Zeitindah a cangsual ning a si ti cu kan thei kho ve rih lo. Minung pahnih a hmun ah an nunnak a liam. Motor khal pa hi a phei a kiak i, ruahchannak cu a um tuk lo,” tiah The Hakha Post ah a chim. Thantlang le Hakha motor a lehnak khondennak hmun ah a thi colhmi minung (2) cu Thantlang No.3 a ummi Chintaungtan gate ah arak tuan balmi Siang Tin Thluai (Kum 38) le Thantlang No.1 um Tahtlang khuami Pi Sung Hnem (Kum 64) an si, thawngpang theih a si.\nCun, Hliamhma fak ngaiin a tuarmi minung (9) an si hna. Cu hna cu 1. Mang Hniang, Thantlang, 2.Run Ceu Thang (Mawtaw Mong), Thantlang, 3. Pi Mery Than,Thantlang um Lungrang khuami, 4.Pi Tial Sui,Thantlang um Aibur khuami, 5. Mai Tha Cuai Sung,Thantlang um Aibur khuami, 6. Sayakyi Dar Luai, Thantlang um Aibur khuami, 7. Nu Angrly, Thantlang um, 8. Pi Bu Sung (Tisen khuami), 9. Bawi Hnem Sung (Tisen) hna an si. A zual deuh timi Mang Hniang, Run Ceu Thang le Merry Than hi Hakha siizung kuat an si. Nu Angrly (kum 7) hi a chung le Hakha an um caah Hakha kuat ve a si i Thantlang ah Pi Tial Sui, Sayakyi Dar Luai, Mai Tha Cuai Sung, Pi Bu Sung le Bawi Hnem Sung hi Thantlang siizung ah an thlop cuahmah lio hna a si. Accident lai zing Chintaungtan Bus aa citmi an zapi minung (11) an si i Spare pakhat lawng a himmi a si, minung (2) an thi, hliamhma minung (9) nih an tuar tiah kan theih. Christmas le Kumthar lai ah hi bantuk thawngchia theih cu a nuam lo taktak, kal takmi hna chungkhar Bawipa tu nih hnem hram ko hna seh. Hliamhma a tuarmi hna zong a rau hlan ah damnak tlamtling hmuh hram ko hna seh.\nHi thawngpang zong relchap khawh a si, President Trump Ca An Kuat. Tawite long katial lai caah palhnak pehtawnh, le cafang a dang kho caah reltu nana dihlak cungah kan nawl hmasa hna. RC khrihfa a simi nih Trump cu ca an kuat. Na kut cungah cantawite long bia khiahnak a um cang. USA mino hna le mipi hrawh dingah le USA hmailei a thawnnak hrawhdingah khuakhangtu hna sinin nanngmah long nih an kan khamh khawh.\nMipa zalennak covo lamhchih kan si cang. Cu caah nangmah nih kan khamh ko. Na kutcung a ummi thazang kha hmang ko cang. Na kut cungah caan tawite long caan a um cang caah hmanglaw kan khamh ko cang an ti. Mipi nih kan ni dirkamh nahmaiah kan kal lai an ti. USA mipi cu an lau tuk cang. Mipi na hmaiah kan dir lai, kan ni dirpi lai tihhlah, na power cu hmang ko tiah ca an kuat. Ralkap hlun pawl le dirpi tu tampi zong nih hmangko an ti ve cang.\n← Hitler Nih German Le Vawleipi A HLoh Bantuk In Trump Nih US Ram Hi A Nonnawk Cikcek Lai\nTrump Caah Laipa A Dongh Kho Rih Lo, Ka Hna A Ngam Kho Tuk Rih →


Na Thinphang Hlah! - A VEL IN KHAMH KAN SI\nBAWIPA NIH AN UMPI ZUNGZAL KO\n“Ti thuk na tan tikah na sinah ka um lai, harnak na inmi nih an tei lai lo. Mei alh na tan tikah an kangh lai lo, harnak na inmi nih an hliam lai lo.” Isaiah 43:2\nHmailei ah zei bantuk na ton zongah a poi lo. Zeicatiah nangmah lawng siloin na tonmi thil cung poah ah Bawipa nih an um pi ko lai. Isaiah 43:2, ah “Ti thuk na tan tikah na sinah ka um lai, harnak na inmi nih an tei lai lo. Mei alh na tan tikah an kangh lai lo, harnak na inmi nih an hliam lai lo,” tiah kan hmuh.\nHi Bawipa bia hi raltthatnak a kan petu thazaang taktak asi. Bawipa ka pawng ah a um ti kan theih tikah ttih ding zeihmanh an um ti lo. Nangmah tein na dir ahcun na tonmi thil har nih an tei khawh I na tlu kho. Siseh Pathian nih Hebrew 13:5 chungah, “Tangka hi duh tuk hlah u, nan ngeihmi ah khan nan lung awi ko u. zeicahtiah Pathian nih, kan kaltak bal hna lai lo I kan hlaw bal fawn hna lai lo, a ti. Keimah lawng ka si rua tiah nunnak lileng in a ummi na si men ko lai. Lilennak na tuar men ko lai. Sihmanhseh nangmah lawng in na nung lo, umpitu Pathian na ngei. Pathian nih zeidah na ton cuahmah I zeibantuk dirhmun ahdah na dir kha fiang tein a hmuh dih I an zoh zungzal ko. Bawipa nih na pah cuahmah mi nun harnak kong hi an ruahpiak zungzal ko I zeibantuk harnak le lilennak chung na um ko zongah Pathian cu na sin ah a um zungzal. Cucaah na zumh ahcun na tuarmi nun harnak le lilennak chung in amah nih an chuah lai. Philh lo ding cu pakhat le Pathian kan fonh ahcun tamdeuh ah kan cang.\nSatan nih ttihphannak le lunghrinhnak, le thlalaunak ngei ding in kan thinlung chung ah nitin ci a tuh ve. Ka rian phuak ka si sual ahcun zeitin? Zaw sual ning law tah? Rianttuan kho lo in um sual ning law zeidah ka can lai? Chawleh nak (Sipuaizi/Business) tla seh law zeilam dah ka tlaih lai? tbk thinphannak chuahter tu tthihnak biahalnak pawl hi nitin kan nunnak lawmh ter kho lo in, thinphannak hram ah an cang zungzal. Na tuah awk a herhmi cu Pathian nih kan kal tak lai lo I na sin ah ka um zungzal lai tiah a kan kamh mi a bia philh lo kha a si. I tlaih peng kha a si. Na hmailei nih zeidah a ngeih, zeidah a chuahpi lai ti kha phan ding na si lo zeicahtiah NA HMAI LEI KONG NAWL A NGEI TU PATHIAN NA NGEI CANG. Bawipa sinah na nunnak pe law lawmhnak in na khat lai.\n1. Pathian nangmah cu kaan zumh ko tiah zeibantuk lam in dah na hmuhsak lai? Pathian na zumhnak hi zeibantuk in dah na piah lai?\n2. Pathian bochannak ngeih bu tein na sining dihlak a mah na pek ahcun zeibantuk thlennak dah na nunnak ah a chuak lai?\n3. Pakhat le pakhat thla I cam piak u law nan hmailei nunnak lamthluan caah Pathian kha lunghrinhnak ngei lo tein nan bochan I nan zumh khawh nak ding caah a Mah sinah thlacam in bawmh hal zungzal. Aa lawmmi na si lai.


Khua Khat Dollar Ting Khat Cio Tho Kho Usihlaw Ralhrang Cu An Cimit Colh Ko Hnga - chinland media\nApril 5, 2022 admin Artical 0\nKan ram dothlennak caah hin khua khat ah ramthumnak ummi nih US dollar ting khat cio hlu kho usihlaw ting tamtuk a chuak lai i kan thazang a thawng taktak lai.\nKan ram dothlennak caah a khua in CNA le CDF caah phaisa a hlutu an um pah ngai cang. Khua khat ah US dollar ting khat reng lo deuh an hlut hna. Khua 7 hrawng cu an um cang rua dah ka ti. Mahhi khua 7 nih an ti khawh mi cu a dang khua cio zong nih biatak tein van cawlcang hna usihlaw ti khawh ngawt cio a si ko hnga.\nRamthumnak ah a ummi khua kan tlawm deuh hmanh ah pawngkam khua a tlawm deuh mi he van i bawmh i van thawh ti ahcun US dollar ting khat cu kan thawh khawh pah dih ngawt cio ko hnga. Tahchunhnak ah kan nih khua hi ramthumnak um kan tlawm deuh caah tiin pawngkam khua dang a tlawm deuh mi kha hei sawm, khua hnih khua thum hna van i bawm i hmunkhat ah US dollar ting khat van thawh ahcun a si kho ding mi a si.\nThantlang peng chung hmanh ah khua 50 leng kan um. Hakha peng khua vialte an si rih lai. A dang peng dang khua zong an um rih lai. Mah hi biatak tein van kal pi ahcun US dollar ting 100 hmamh a chuak kho ding khi a si.\nKan ram dothlennal caah hin fimthiamnak zong a tu ahcun a biapi bik a si rih lo. A tu ah a biapi bik cu hriamnam a si ko. A minung thazang cun ram chung um kan mino tete hna an tam ngai cang. Hriamnam hi kan chambau tuk rih. Hriamnam tha kan ngeih lawng ah Kawl ralhrang nih an kan tih lak. Tlangcung hriamtlai dang nih an kan tih lai. Tulio ahcun hriamnam hi a biapi tuk. Hriamnam bak i zalh ko usih.


Coronavirus Updates: New York Cu A Zik A Phanh Cuahmah Lio A Si Ko Cang – Chin World News Evening\nDr. fauci nih tunai ah a thanhning in vawleipi thlakawkbar in a kan chiantu coronavirus nih nunnak a laak cuahmah peng ko rih. United States chung ah minung 15,774 nunnak a laak cang i vawleipi huap in cun minung 90,057 an phan cang tiah a chim. Johns Hopkins University, Center for Systems Science and Engineering hna nih an thanhning in United States hi vawleicung ah a zualhmat biknak ram a si peng ko rih. US ramchung dihlak ah hi coronavirus zawtnak a ngeimi hi minung 432,000 renglo an tling cang. Cu hmanh ah cun New York State hi a zual biknak hmun a si tiah an chim.\nVawleipumpi huap in hi coronavirus a ngeimi dihlak theihkhawhtawk hi minung 1.5 million renglo an si cang. Cu hmanh ah cun hi nak in zawtnak a ngeimi hi an tam deuh hrimhrim lai tiah zumh a si. Zawtnak an ngeih le ngeihlo check khawh lomi tampi an um rih pin ah ram cheukhat nih a sining taktak in a chim duh lomi an um lai tiah zumh a si rih. Ref: ABC News\nChap: Maw minung kan nunnak a hei tawi ve ning le kanmah te in ai khamh kho lomi kan hei si zia hi. Nikum kumdongh December 2019 ah China in ai thok tiah ruahmi zawtnak rungrul phunkhat ruang ah hi zat lengluang nunnak a hei liam ko ngai hi. Maw Khuazing Pathian na sermi minung hi zei ko hme kan si i a zawn na ruah. Fapa ngeihchun hmanh zuah hnginlo in a caah na pek ti hi ka ruah ah ka lung nih a phan lo.


NLD na tanh ruang ah biafak na ton mi hi Chin Miphun thlachuah hmuhnak a si ko lai tihi fek tein zum ko. – Myanmar Chins\nNLD na tanh ruang ah biafak na ton mi hi Chin Miphun thlachuah hmuhnak a si ko lai tihi fek tein zum ko.\nFebruary 5, 2020 Hakha Laimi CHIN 0\nChin Mipi nih Chin Miphun le ram kan dawt taktak ko ahcun NLD hi dirpi ko\nNLD na dirpi ruang ah Party dang nih biafak le ngaih nuam lo tiang in an i doh lai i an i soisel lai. a caan ah mihrut ti le kawl party, kawl sal an in ti lai. asinain na tha chia hlah, Jesuh nih nun a nem mi cu lunglawm mi an va sidah, Pathian nih an kamh mi hna kha na co lai” tiah Jesuh nih a kan kamh, (Mathai 5:5).\nNLD na tanh ruang ah biafak na ton mi hi Chin Miphun thlachuah hmuhnak a si ko lai tihi fek tein zum ko. Dohdal tu Party hna nih cun biafak le ngaih nuam lo biafang hi an ramkheel lopil kauhak caah an hriamnam tha bik a si.\nKan tumram uknak phaknak ding caah cun lungsau hi a herh tuk. Dohdal tu Party hna nih zohtlak lo tiang in an in ti zong ah na lungdong hlah,,, harnak na ton mi hi Chin ram thlachuah a si ti kha hngal camcin ko.\nAtu hi Chin Miphun nih kan duh herh mi zauk phung (Federal) uknak a kham tu phunghram zong remh ding in an chuahpi i an nawr cuahmah cang. Tha chiat ding a si lo. Kan pu Aung San nih a biakam kha a fanu Daw Aungsan Suu Kyi le NLD nih tlinter an i zuam ko. Dohkalhtu Party pawl, nihcun a tuah lo ee an ti peng ko lai. dawntu ralkap cu an doh ngam fawn hna lai lo.\nNLD doh bak in a nunnak le acaan hman aa tim mi zong an um bantuk in NLD a tanh i federal uknak lei ah lanh thluahmah a duh mi an tampi ko hi. Dohkalh tu Party hna lungput le sining zoh ahcun vote pek ngam ding a si lo zia nan hmuh te ko hna lai. Hi bantuk pawl nih Hluttaw ah thutden an co zual ahcun aa kan vaivuan dih lai.\n1010 kum lio USDP cozah tlaih lio caan i Chin Vuanci le MP hna tuahser nak zei hmah an tuah khawh lo ning kha ruat peng ko. A caan a phak in a minung bak in kan langher te hna lai.\nRalkap he maha maih tuah tu Party cu hlawt lawng si loin a doh bak i doh ding. Cheu khat tlang cung Mi Party cu Ralkap ah mahamaih a tuah mi a um. Ralkap kan doh lio ah a thli in a rak i helh mi Party zong a rak um ve hoi.\nMipi sin ahcun zumh awk tlak mi party le Miphun daw bik tu bang an au len nain Ralkap he an rak i helh diam. Cucaah Ralkap uknak phunghram aa naih mi Party pohpoh cu vote pek lo ding.\nMipi kan ria cu, cozah a ser kho mi Party le phunghram rala do i ralkap he mahamaih tuah lo mi Party thiang hlim hi vote peng ko hna usih.\nIndia Mipi Thong Tampi Nih C.Ronaldo Chuah Nii An Lawmh, An Turu Ko\nEsther Cu Mah Hi Si Cang Ko


Faphir Ka Ngei lai Tiah ai Ruah Nain Doctor te Tiang An Khuaruah har mi Thil A cung ah A Tlung – Onlinenungak\nlawrence le a pasal hi taxas ah a um mi an si i an nupa in hmunkhat an um tti nak zongn a sau ngai cang nain kum tampi chung cu nau ngei kho lo in an um peng i nau ngeih cu an saduhthah nganbik pakhat bantuk a si. An mah nupa sining zoh tik ahb a fiangmi cu nau hi duhtik can poah ahb ngeih khawh a si i duhlo e ngeihlo khawh a si timi cu a rakm sihrim lo cungle khuakhan nak le lungtlinpi nak a um lawng ah nau hi ngeihkhawh ve ceo a si timi zong a fianter ngai ngai.\nLawrence te nupa cu nau ngei kho dingin an sikhawh chungin an i zuam i a tha an timi poah cu an tuah dih cang nain nau hrim an pawi kho lo i beidong ngai in an nun an hmang. Mi tampi nih an uar ngai mi pa cii kha nupi le taksa chung ah rawn i naupawi ter timi cu an thinlung ah a hung lang ve i hi thil hi an nih nupa pahnih caah cun an i ruahchan nak a dongnak bantuk zong a si fawn.\nA sinain cu ti tawp in pa cii nupi le taksa chung i rawn i nau pawiter tawp timi zong cu an ruahrem pah than lo i eiti khuakhan awk thei lo cun can an hmang. Nikhat cu thaw i chuah pah in tiah an hawile he khualeng ah an chuak i nuamhnak can an hmang hna. Cuka hmun i a al vemi an hawi pakhat kut tial zohthiam timi nih cun an kut tial a zoh hna i nanmah nupa hi cunglei in thil phundang ngai an pek dingmi hna a um cucu hngakrih ko u a can phan lai i khuaruah har thilmak nan cung ah a lang hrim lai a ti hna i an nupa cun khuaruah har ngai in an um.\nInn an tlun hnu can zeimaw zat a liam hnu ah cu an hawi pakhat chim mi zong cu an thinlung ah a um ti lo i a philh zong an philh diam cang. Nikhat cu zeipoah a si ah pa cii nupi le taksa chung i rawn i naupawi ter cu tuah ve taktak dingin biakhiahnak an tuah i doctor te an panh hna. An mah duhning te cun an pa cii cu an nu taksa chung ah cun an rawn piak ve i an i ruahchan ning bantuk tein an nu cu nau a hung pawin taktak ve cang i an i lawm ngai ngai.\nCan a liam deuh i an nupaw zong cu a lian chin lengmang i doctor te sin ah an vai i piah than i, nurse nu nih cun na pawchung i nau a um mi hi pakhat lawng silo in pakhat nak tam a si lai tiah an nu cu a rak chimh. Cutik ah cun an nupa in nau ngeilo in kum tampi a um cangmi an si i naungeih aduhtuk mi an si ve tik ah faphir van ngeih ding cu an i lawm taktak. A sinain doctor te nih a pawchung cu tha tein an van check tik ah cun na pawchung nau hi faphir zong silo in nau pa 5 bak an um ko tiah a chim tik ah an nupa cun i lomh ding le thinphan awk zong an i fiang than ti lo i khuaruah har in an um than.\nDoctor pa nih cun a nupi paw cu tha deuh in a van check than i na pawchung ah hin nau 5 lawng hmanh silo in 1 a dang zong ka hmuh than a ti i a zapi te cun 6 bak a hmuh hna. Cutik ah cun lawrence te nupa cu zeitin dah a si lai hi nau 6 bak van ngeih ding ah cun a nupi nunnak caah tihnung a si ve tik ah, a then ngeih i a then cu doctor te thiamnak hmangin thah ding, a silo le an zapi te in ngeih lo lawlaw i an nunnak lak piak i a nupi ca tu ruah deuh ding timi cu biakhiahnak har taktak a si cang.\nA donghnak ah an nupa in biakhiahnakm an tuah mi cu an mah thisen bak in aa sem mi naute an si dih ko caah pakhat hmanh that lo zumhngam nak bak in an za tein hrin dih i zuam dingin biakhiahnak an ngei. Nau an ngeih nak ding hospital zong cu lawrence nih nau 6 bak a ngeih lai caah i palh sual nak um lo ding tein an i ralring ve i riantuan tu hna zong biatak tein timhtuah nak an ngei ve.\nCuti cun lawrence cu nau ngeih can a hung phan i sizung i nau ngeihnak room chung ah cun an luhpi. Sizung riantuan tu minung 30 hrawng nih ready tein an buaipi i minutes 4 chung ah nau 6 cu fawi tein a ngeih khawh dih hna. A fale ngeihmi hna cu pound 1-2 karlak hrawng a rit mi lawngte an si hna. Nau an ngeih hnu zong ah hin an innlei ah an tlunter colh hna lo i an fale cu an 6 ning tein doctor te kut ah zohkhenh rih an si.\nKhatlei kam cun fa 6 bak a hrin tik hna ah hin an caah ngandamnak lei zong ah harsatnak nih a kan phak sual lai ti zong an phang ngai in an fale ca zong ah thihnak tiang a chuak sual lai timi cu an phang ngai ngai. Nau a ngeih hnu ni 4 a ruah hnu ah cun a nupi nih a fale lak i upa bik cu a takpum cung ah a pom ve khawh cang i lomhnak in a khat, cuti cun sizung ah thla 4 tiang doctor te nih an bultawl rih hna i thla 4 a rauh hnu ah cun an fale zong ngandam lei an panh i cuti cun innlei ah an lawi pi khawh ve cang hna.\nA sinain an fale 5 lawng an i lawipi hna i pakhat cu sizung ah um rih a hau. Sizung ah u m rih a haumi hi a hngakchia cem a si i, a nih hi a nu pawchung i a um lio ah khan a u le bantuk in hmunhma a ting ve lo i eidin zong a rakm tingco ve lo ti a si, curuang ah cun a ule nak in a derthawn deuh i sizung ah doctor te nih tha deuh in zohkhenh rih a hau tiah an ti nak a si. Can a hung liam i an fahniang te zong cu sizung in a chuak kho ve cang i, an chungkhat le an hawikom lawng hmanh silo in an thawngpang a theitu vialte nih cun an lomhpi taktak hna i an fale zong dawtu le rak zohpiak tu tampi an ngei hna.\nTheihhngalh lomi pipi zong nih an fale cu an rak zohpiak hna laksawng tampi an rak pek cio hna i an nupa in lomh an hlawh taktak. Cuti cun an fale cu an hung thang ve i a tu ah cun kum 8 an si ve cang i an unau 6 lak ah 5 u an ngandamnak zongn a tha i an hrisel dih nain a hniangbik nu cu a nu pawchung i hmunhma a tin ve lo caah a thluak lei ah tlamtlin lonak a ngei i nulepa ngeihsak hau deuh ah a cang i, a nu lawrence nih cun ka fale lak ah a hniangbik nu te nih hin a ka lomhter bik, a ule a tluk hna lo nain a mah bantuk a tlamtlign deuhlo mi pawl sianginn ah kan kaiter ve i chungkhar hi a kan nihter i a kan lomhter biktu a si tiah a chim ve.


Pa Nih An Uar Bak Mi Hna Le An Duh Bak Mi Cu Hihi An Si Ko – Chintanbo\nVawlei cung ah hin pa pawl nih thlah an sian bak lo mi nu phun hi an rak um ve. Cucaahcun, mah ca hi nu he pa he kan thei ding hrimhrim ah a hreh mi asi caah a caan pek in kan rel a hreh, Pa pawl nih thlah an sian bak lo mi nu cu a tang lei bantuk hi an si, pakhat hnu pakhat in ka vun langhter hna lai.\nMah nak in thluak ṭha deuh mi nu hi an rak si: A thluak ṭha nu cu pa pawl nih uar deuh cia an rak si. Mah nak in a tluak ṭha deuh mi nu cu hna chuah ding an si lo. Zeicaahtiah, minung hi pakhat le pakhat hi kan ṭhat khunnak a lo cia lo. Cucaachun, a kan ṭhancho khaw ter tu ding asi mi nu kan pawng ii an um cu i lawm tuk ding si.\nZeidah kan tlamtling lo nak asi ti a kan chim kho tu nu: Mah bantuk nu pawl cu, palhnak tuah caan ah, rian tlamtling lo caan, rian thar kan i zuam lio caan ah, a zungzal in tha pek kho tu an si. Tha a kan pek lawng si lo in kan tlamtling lo nak zawng ah chim hrim, cawn piak zia a kan thiam. Vawlei chung a thiam bik na si tiah tha an pek tawn.\nZeitik caan paoh ah kan pawng te ah um peng mi nu: zeitik caan paoh ah kan pawng te ah a um peng tik ah kan thinlung zong a nuam ii hna a ngam khun. Khoika hmun paoh ah bawm kho le tha pe kho ding in tim cia a ten a um peng mi nu: thinlung lei ah, sipuaizi (business) lei ah osiseh zeibantuk har nak ton caan paoh ah zeitik caan paoh ah kan pawng ten a kan peng piak peng. Chung mang kan ngei mi a tlamtling khawnak hnga bawm ding in tim cia ten um peng.\nDir hmun sang a lang ter kho tu nu: puai pakhat khat kal a hreh tik chim hau lo in a caan a ngei zong ngei lo zongah, an ngei lem lo zong ah a ngei mi ter in dawh te le dir hmun sang ten in a tuah pen. Hmuh ṭhan ding in ruah channak a nei lem lo mi: mi tam pin mah lei lawng zoh in mi ka bawm ahcun a ka bawm ve lai ti mi ruah channak in mi an pawm tawn hna. Cubantuk nu nih cun midang cung ah bawm duh nak lungput lawng a nei ii midang sin in ka hmuh ṭhan te lai ti mi ruah chan lungput lem lo. Lungthin thaing in midang bawm tu nu asi.\nPawngkam minung nuam le lawmter a thiam mi nu: zeibantuk thil a chan hmanh ah a ṭhat nak lei thil zoh a thiam tu nu pawl zong hi pa pawl nih an thlah khawh bak lo mi nu hna lak ah a tel mi nu an si. Mi hawikawm le biak chawnh a thiam mi nu: mi zei paoh a khat kawm le chawnh biak a thiam mi, mi cung ah thali dang nak lungthin nei lo in toidor nak le nem te in bia chim holh rel a thiam mi.\nLoh Bak : Nungak Pakhat Cu A Chiatha Chung ah Palang A Taang i Sibawi Te nih An Buaipi Taktak\nMi Fa Kum 4 A Firtu Nu Hih A Dirhmun Tlawmpal Fianternak


Thantlang palik thi kong he,Pehtlai in tuzing ah CDF Thantlang nih mipi ralring an pek cang – Lai Lungrawn Post\nThantlang palik thi kong he,Pehtlai in tuzing ah CDF Thantlang nih mipi ralring an pek cang\nJuly 6, 2021 July 6, 2021 admin Thawngpang\nJuly 5, 3:00 pm tluk, Thantlang TABC Zung lampial ah CDM hrocertu le mizapi thil zik eitu Palek Deputy Chief of Police (Duh-Ye-oh) cu CDF-Thantlang nih meithal in an kah i a thi.Hi kong ah CDF-Thantlang zong nih cathanh an chuah. Kanmah CDF nih meithal in kan kah mi a si, tiah July 5 zaan ah cathanh an chuah.\n“SAC ralkap sin ah thawngpetu, CDM tuah mi hrocertu le thihphaihtu, mizapi pawcawmnak thilri phurh mi siseh, khualtlawng lamli mi hna check le nawnnok in ziknawh a eitu Bolay Hein Wai Zin Latt cu CDF-Thantlang nih Thantlang khuachung ah meithal in kan kah i a thi,” tiah an thanh.Thantlang khuachung ah CDM hrocertu, thihphaihtu, SAC ralkap thawngpetu Dalaan pawl zong kan in zohngiat peng hna. A caan a tlai hlan ah mizapi lei ah a dir mi nan si nakhnga kan in sawm hna, ti zong cathanh an chuah mi ah an tialchih the hakha times.\nThawngdang Tawhlanzi hi tluang tein kan dih khawh tik ahcun kan nih KIA pawl cu hawi hlei nak in kan temtuar deuh caah canvo tha deuh le dirhmun tha deuh kan hmuh awk a si timi lungput nei bak lo ding a si.\nMyanmar mipi nih tlukruang tein kan um khawhnak hnga tiah kum 60 leng hriamtlai in kan doh hna mi hi mah ca lawng a silo mipi kan dihlak caah a si. Cuca ahcun Myanmar rampi caah hin na thinlung dihlak le na ruahnak dihlak le na sining dihlak in ral kan doh a herh.Kan nih KIA hruaitu pawl kan lungput le kan pek mi kan thinlung hi kawlram mipi nih nan kan theih piak nak dingah kan van tarlangh mi a si” Tiah a ti.\nRelchih Dipeyian (ဒီးပဲယင္း) ah ralhrang nih kahnak in mipi ruak,ruak 6 hmuh chap asi,an dihlak ah 25. Sagaing ramthen,Dipeyian nichuah lei khua ah ralhrang nih hriamngan in an kah hna nak ah khuami hliammi le nunnak liammi an um hna i,nihin July zinglei ah ruak ruakruk char than asi.\nJuly 2 zinglei ah ralhrang thazaang 150 tluk cu Dipeyian ni chuahlei khua ah mawtaw pathum in an ra i an kahnak hi asi.Zingka,chun,zaanlei ah a cangmi i kahnak ahhin ralhrang nih hriamngan in voi 60 leng an kah i,Khua a hnorsuan caah mipi hliammi le nunnak liammi an um hi asi.\nA nunnak a liammi khuami hna ruak hi zahan tiangah ruak 19 hmuh asi i nihin zinglei ah ruak 6 char chap asi tiah theih asi. “Nizaan ah an ruak lak lio ahhin ralhrang an phanh caah kan zaam,tuzing zong ruak char lio ah an rat than caah kan zaam” tiah khuami pakhat nih achim.\nJuly 2 Dipeyian nichuah lei ah ralrang nih thazaang hmang in le hriamngan in an kah caah khua khuaruk in mipi a thong leng an zaam.Khuami cheukhat an tlaih hna i hliamtuar mi 10 hrawng an um.Ralhrang rual cu khuachung phungki inn ah umhmun an khiar,mipi hna cu hramhlak ah an zaam hna.\nSAC ralhrang nih chin mi cung ah,An tuah mi nih lungthin a kekuai tar dih ko thil sining an phuan dih cang\nRalhrang nih kawlram mipi cheukhat bawmnak an pek cang hna hi


Kum 6 A Si Mi Camdon Bozbell Hnakchia Pa Zong An Zuat Mi Uico Nih Fak Tuk In A Rak Seh Mi Kha Damlei A Panh Cang – FIAKFAIROCK\nApril 18 ah khan Camdon Bozbell Kum 6 minung cu a Sianginn Kai a lawi pah ah Michigan i a um mi a pi sin ah Snack kamh nak ding valak pah ding in a va pial pah i, an chungkhar Uico an zuat mi Pit bull nih faktak in a rak seh.A pi nih a tupa a tah thawng cu thei in inleng ah a va chuahhnawh i, Uico he a rak i sual cuahmah mi a tupa cu a va chanh.\nRianrang tak in a nunih Bronson Hospital ah a kal pi colh.Camdon Bozbell hi a hmasa ah cun a hnarruh a kiak, a luruh zong ai rawk ngai. Pit bull nih hin, a hmai pawl zong fakngai in hmanthlak Kan hmuh bantuk in a seh.\nA hmai hi hmuntam ngai ah an thit piak i, a hnar zong hnarthar bunhpiak a hau tiah doctor nih a chim. hngakchia nu nih, hi Kan uico hi kumnga Kan zuat cang mi a si i, mahtluk lawmmam i Ka fapa a seh mi hi a ruah awk zong Ka thei loh tiah a ti.\nCoronavirus lio a si fawn i, Sizung cun an chuak cang. Gofundme fundraiser tang in an target $40,000 ah $2,000 an hmuh cang. Plastic surgery hi vawi tamngai tuah a hau rih lai.


NLD Dirhtu Founders Pawl Tlangcungmi Hna Namnehtu le An Kut Ah Thisen Aa Nehmi Lawngte – Lai Lungrawn Post\nAugust 12, 2020 admin Hmuhning\nKawl le Kawl karlak i thutdenh icuh ruangah ralkap in dawimi le phuahmi pawl, a phuahtu le a thawltu hna pawl lehrulhnak ah; 1988 a hun chuak i Democracy aa titermi (tuphaw aih cenghngia) lawngte an si.\nTlangcungmi hna a chanchan in namnehtu, an kut ah thisen aa nehmi lawngte, “Federal cu rampi in chuahnak asi” tiin ralkap le Kawl cheukhat hna thi a ronhtu an si. An party kalning hrim zong siseh, an hrihram in Central Tlaihhip Uknak a uar taktakmi, Order a uar taktakmi hna, Tlangcungmi he tlukruannak a duhlo taktakmi hna rual nih dirhmi le hruaimi Party nih Tlangcungmi vialte i kan khelmi Federal cu an kan pe duh hnga maw mu. A cian deuh sual ahcun ka ngaithiam uh; tuanbia dik asi ko. Credit: Ram Tinthei\nDSA Maymyo/PyinOolyin in A dih hmasa cem mi batch 1 ah cun Vice Senior general Maung Aye kha si. An ruah nak zong tha international level an si. Pu Tan shwe, Pu khin gyunt, Pu Tin Oo te pawl khi OTS, officer training School, mingalardun in a dih mi an Di. DSA in a dih mi nih cun an ralkap rianah an ni fiang. Cape/post master Le sianginn cachim hna tuan hmasa hnu ah ralkap tuan mi pawl khi mi buai an si peng. Tin Hmung Sang


ZARHKEL (26) NAK ZARHPI NI | Radio Veritas Asia\nZARHKEL (26) NAK ZARHPI NI\nVoikhatnak Bible - Ez.18:25-28\nSalm - 25:4-9 (leh. 25:6)\nVoihnihnak Bible - Phil. 2:1-11\nThawngttha bia - Mt .21:28-32\nVoikhatnak Bible chung kan hmuh mi ah, miding pa nih dinnak mertaak in sualnak lam a zulh ahcun a thi ko lai, misual pa nih a sualnak kal taak in dinnak lam a zulh ahcun a nung ko lai a ti. Bible nih thih le nun a ti mi hi kan hngalh awk ding cu, kan thlarau ca tu i a chim duh mi khi a si. Minung nih kan nun lio ah sualnak zong kan tuah kho i dinnak zong kan tuah khawh. Zungzal a nung hnga ding mi kan thlarau caah a herh bik mi cu atu kan nun lio i kan zulh mi lam hi a si ko, Thlarau thihnak lam maw na zulh lai, thlarau nun nak lam dah?\nNihin Salm hla chung kan hmuh mi cu, kan sualnak caahngaihthiam halnak kong le Bawipa nih a kan dawtnak caahlawmhnak chim ding; cun tang dawrnak thinlung ngeih dinghi biapi ngai in a kan chimh. Bawipa nih a duh bik mi thinlungput cu tangdawr hi a si. Mitoi i aa dawr mi cu lam ding in ahruai hna i a duhnak kha a cawnpiak hna.\nVoihnihnak kan rel mi Bible zong nih tangdawrnak thinlungngeih ding le Khrih lung put i cawn ding a kan chimh. Jesuhhrimhrim nih tangdawr in a nung cang i Pa nawl kha thih tiangin a ngaih. Sal sinak kha aa laak i mi toi ah aa dawr. Jesuh niha nunnak hi a sullam cu, ka nunzia hi a ka zultu hna le a ka biatu hna nih i zohchunh hna seh tiah lam a kan hmuhsak mi a si.\nKhrihfa nunzia le lungput ti mi hi zei ko khi dah a si hnga?Duhpaoh in khuasak, tintuk, ngaihthiamnak le zawnruahnakum loin mah siaremnak lawng in nun, Khrihfa ka si caah minih an ka upat lai, harnak ka tong lai lo, ka nun chung kaanuam zungzal lai tbk... sisehlaw a nuam ngai hnga. Asinainmah nuamhnak hna kha chikkhat te ca lawng an si. Caansau anguh lo. Hi vawleicung kan nun chung i kan nunzia le kanlungput a si hnga ding mi cu zungzal nun nuamhnak cuanh inpangpar phah mi lam zulh loin hling le so he a khat mi lamcungah kan kal ding a si .\nNi hin Thawngttha bia kan zoh ahcun, a pa nih rian a fial mifapa pahnih kong kan hmuh. Lo kal a fial tik hna ah pakhatnih cun, ka huam lo a ti ko nain khua a ruah tthan tikah a pafial mi rianttuan lo cu a lung sia a rem lo i lo ah a kal. Asinainpakhat cu, ee ee, ka kal ko lai a ti riang maang i kal lo in a umziar ko. Tuchan kan Khrihfa sining zong hi a tam deuh cu ee,ee, ka kal ko lai ti i a kal lo mi kan tam deuh men lai. Kan kaacun Bawipa Bawipa, Bawipa min cu thang`hat si ko seh,Haleluia, Amen, a ti mi lawngte kan si ko. Bawipa duhnak hi zeidah a sit i cu kan tuak in kan ruat hrimhrim ti lo. Nang le kei tah Pathian duhnak a ruat i a tuah mi maw kan si, kan kaa lawng in Bawipa Bawipa a ti mi dah kan si? Fak deuh in khuaruah a cu cang lo maw hawi dawt.


BIDEN NIH COVID TEINAK KONG SAWMNAK ATUAH CANG HNA – The Chinlung Post\nUS President thimtlinmi Joe Biden nih Coronavirus teinak dingmi thanhnak atuah. Coronavirus teinak dingmi atawhtlaitu pathum in langhter. Joe Biden nih Ni zakhat chungah rian attuan dingmi ah hin aitel mi pakhat cu Covid dohnak kong hi asi. Atimi cu US mipi vialte hna nih mask an i vuah dih lai tiah a chim. Mah mask hi tlanglawng ah siseh Bus chungah siseh i vuah dih ding asi lai.\nCulawng siloin covid vaccine dose 100 million zong phawtzamh dingin biakamnak atuah tthan. Thiamsang hna dottletnak atuahtu hna cu rianrang in vaccine chunh ding asi tiah achim chih. Asinain vaccine dose 100 million hi zeibantuk minung hna dah chunh ding an si lai timi tu cu fiang tein alanghter lo. Cun ni zakhat chungah arianttuan dingmi alanghtermi cu atanglei bangin asi.\nSianginn tam deuh hi onnak tuah asi lai i, Congress cu hi hna pawl caah fund pe dingin sawmnak zong atuah colh. Ca chimtu siseh, sianginn akaimi hna umnak khan chungah cacawng mi hna thatein an rak kir in an um khawhnak dingah ti asi. Tutan ah Joe Biden nih timhtuahnak angeihmi chungah abiapi bik mi a cunglei langhter mi hna hi an si. Tuan deuh zong ah Biden US mipi hna nih Mask an i vuah dih ding tiah arak chim bal cang.\nHi konghe pehtlaiin Joe Biden nih Governor hna le Mayor hna cu mipi mask i vuah dingin nawlngeihnak nan ngei i, hi phunglam hi nan tuah hna lai tiah sawmnak le theihternak zong atuah cang hna ti asi. Covid zawtnak nih biatak tein US a vun tlak tikah Biden nih hin hi zawtnak tlangrai pulrai cu biatak tein kan doh kham ahau tiah arak ti. Tutan zongah biatak tein a vun langhter tthan.


Chawnghlang Relnak ~ Chin Mission Church\nNannih cu thla nan cam tikah, nan innkhan chungah va lut uh law, innka vaa kharhkhumh hna uh law, cutincun hmuh khawh lomi nan Pa sinah khan va cam uh. Cun a thli tein nan tuah mi a hmutu nan Pa nih khan Laksawng an pek hna lai. Thla nan cam tikah, Pathian bia lomi...\n07. PHUN LE RAM DAWTNAK\nNanmah le nanmah i hleng hlah u, ahohmanh nih Pathian cu an deh kho lo; mi nih an tuh bangin an zun ko lai. A pumsa duhnak lo ah a tuh ahcun, thihnak kha a zun lai; Thlarau lo ah a tuh ahcun, zungzal nunnak kha a hmuh lai. Cucaah tthatnak tuah kha ba hlah u sih, kan...\nKa fapa, Khrih Jesuh he kan i pehtlaihnak thawngin kan hmuhmi Pathian vel nih tthawnnak in pe ko seh. Tehte tampi hna theih ah ka chimmi bia kha i lak law midang a cawnpiak kho ve dingin na zumhmi hna kha va kenter hna. Na kum a no ruangah ahohmnah nih in zawmhtaih...\n09. PATHIAN RAM KAUHNAK\nJesuh nih cun a hun naih hna i, “Vancung le vawleicung i a ummi nawlngeihnak vialte cu pek ka si cang. Cucaah khua zakip ah va kal u law miphun vialte kha a ka zultu ah va ser hna u, Pa le Fapa le Thiang Thlarua min in tipilnak ve pe hna u. Kan fialmi vialte hna hi an...\nCun Thlarau nih Jesuh cu Satan nih rak tukforh awkah ramlak ah a kalpi. Ni sawm li le zan sawm li rawl loin a um hnuah Jesuh cu a rawl a ttam ngaingai. Khuachia cu a sinah a ra i, “Nangmah cu Pathian fapa na si ahcun hi lung hi changreu ah canter hna ngat,” tiah a ti....


Bolton nih President Trump a Rawi -- Ramdang Vuanci Pompeo | THE CHIN EXPRESS\nBolton nih President Trump a Rawi — Ramdang Vuanci Pompeo\nJohn Bolton, Mike Pompeo le Trump\nPu John Bolton nih President Trump a rawi, tiah US Ramdang Vuanci Mike Pompeo nih a chim.\nPresident Trump ruahnak petu hlun Pu John Bolton nih cauk a chuahmi ah Trump cu fak taktak in a soisel i thil ṭha lo tampi tuah a puh. Nizaan zongah “Trump cu president ṭuan dingah a tlaak lo” tiin ABC News interview ah a chim.\nMah ruangah Pu Pompeo nih “Bolton cu mi rawitu asi. America mipi nih an zumhnak kha ningcang loin a hman i America a hrawh. A tuahsernak hi rawiphiartu tuahsernak asi” tiah fak taktak in a phomh.\nPu John Bolton nih cauk a chuahmi cu “A Cannak Khaan: White House Dairy” tiin khaungsin a bunh. Cahmai 577 a chah. Trump rianṭuan ning soiselnak le thangchiatnak lawngte asi. Trump cu ruahnak petu pawl zong nih an upat lo ti phun tiangin a ṭial.\n2018 ah Trump le North Korea hruaitu Kim Jong-un an i ton lio ah, Trump cu Pompeo nih cakuat in a phomh len “ek lawngte in a khat” ti hna cakuat chungah a ṭial, tiah John Bolton nih a cauk chungah ahcun a ṭial.\n“2019 ah Trump le China president Xi Jinping an i ton lio zongah, a ra laimi thimnak ah teinak hmuh dingin ka bawm tiin Trump nih bawmh a hal” ti zongin a ṭial.\nUS Cawhlehnak Lutlai Robert Lighthizer nih “Bolton nih a ṭialmi pawl hi an dik naisai lo” tiin Hluttaw Sang ah a chim.\n“Meeting lio ah ka um ve. Meeting lio ah Trump nih China President bawmh a hal neem maam lo. Hruh bia asi,” tiah a chim.\nPresident Trump nih, “Bolton cauk cu lihhrokhrawl le ṭawncop tuanbia khomhsuatmi asi. Bolton cu uico fate a zawmi asi aa hngalhnak ah ka phuahmi a lungfak i lehrulh cham aa zuam ko hih!” tiah Twitter in Bolton cu a phomh.\nBiaceihzung an phan\nBolton cauk ah cozah thlithup aa tel caah lawlawse chuah rih lo dingin kham tiin White House nih biaceihzung a hal.\nCauk cu Nihnihni ah chuah a timhmi si. Kudawng khat in a pon cang. Media sin zongah a kuat cang hna i atu bantukin an ṭial len hi si.\nTuni ahhin Washington um U.S. District Court nih bia a ceih lai.\n“Cozah thlithup phuan lo dingin bia aa kammi Bolton nih a buar. Cauk a chuah hlan ah cozah thlithup aa tel/lo check dingin cozah sinah a ap hmasa lo” tiah White House nih biaceihzung ah a chim.


Ralkap Nih Suu Kyi Cung Thil Tuah An Timhmi Cu A Poi Ko – Chin World News Evening\nFebruary 17, 2021 Salai Van Myanmar News\nMyanmar’s State Counselor Daw Aung San Suu Kyi cu nihin ah Ralkap lei nih case an chap piak, tutan case an chap piak mi cu Covid phungbuar nak pohma a si i kumthum thongtlak khawhnak pohmah a si. A hmasa case an ser piak mi kha kumthumthongtlak khawhnak a si fawn, cu caah a pahnih in sual an phawt sual ahcun kumruk chung thonginn chung ah a taang ding dirhmun ah rap an tarh piak diam hoi.\nRalkap nih Aung San Suu Kyi cu Export le Import Law in taza an cuai, a sual ko tiah hramhram degree an chiah piak ahcun kumthum chung thonginn ah hrennak ding lam asi. Cun nihin ah khan Video Conference in biaceihnak an tuah hna i cu ahcun Ralkap lei nih a sualnak case thar pakhat an ser piak tthan, cucu Covid phung a buar timi a si.\nAung San Suu Kyi le President Win Myint cu February 1/2021 zing ah Ralkap nih an umnak ah an va tlaih hna, cun nihin tiang an mah Ralkap hrennak taang ah an um. Cu hnu ah President Win Myint cu Covid phung a buar tiah taza an cuai, cun Daw Aung San Suu Kyi zong a inn ah Radio le Hand phone an hmuh caah Export le Import law in taza an cuai ve.\nNihin ah an pahnih tein biaceih zung ah Video in biahalnak an ngeih hna, cu ahcun Daw Aung San Suu Kyi cu case thar an serpiak chap i kumruk chung thongtlak khawhnak lam an kawl hi asi. Note: Irrawaddy News ah fiang tein a tial mi asi, a tawinak le a fiannak bik in kan rak leh mi asi. Ref: L.K.J\nKhah! Min Aung Hlaing Cu A Lungmit Cang Ko Lai Hih


US President Vialte Lakah Trump Bantuk In VOTE Dik A Hmutu An Um Ti Lailo. – Kawltu Team\nUS President Vialte Lakah Trump Bantuk In VOTE Dik A Hmutu An Um Ti Lailo.\nPresident Donald Trump Hmuhmi Vote: Kum 2016: 62,984,838 [ 62 Millions votes ] Kum 2020: 73,896,211 [ 73 Million Votes ] 2020 thimnak ah Vote: 10,911,373 [ 10 Million Votes renglo in a karh deuh caah President Donald Trump hi 2016 nak in mi tam deuh nih an rak duh deuh thiamthiam timi facts hmuh khawh a si. President Trump nih tuchun ah twitter ah a tialmi cu” Biden nih thimfung a fir lonak telhte a chuahpi khawh lawngah White House ah ka luhter te lai” tiah a chim. Ref: SalaiLairamthang\nBiapeh: Hi bantuk tiang dik tein mee a ngah khawh hicu mi tampi nih an rak duh ii an tleihchan ti afiang ko. Cu caah tukum 2020 election zongah hin a dik ning tein thil an kalpi khawh asi ko ahcun Trumpnih teinak ahmuh kolai. Biden lei bel a diklo ning in an thazaang a tthawn deuh a si ahcun teinak zong an hmuh khawh mi asive. SInain thildik ttanh ruang sungh cu diklo teitu nak in a sunglawi deuh ko.\nRelchap: Vawlei cung pumpi a khenh dih ii alar ngaimi US election kongah Trump a cawlcang chin chin. Tu le tu aruahnak le a thil tuahmi tete avun langhter tawn. Cu bantuk buainak kong he pehtlai in President nih a lungput a vun langter than hoi caah tutan US election cu a buai chin lengmang lai ti a fiang ko. President Trump nih kum 2024 ticket kong ka chim duh lo tiin a chim. 2020 leng hi cu a lungput ah a um tuk lotinak a si. 2020 legal battle tuah ding mi a tam ngai tiin a chim. Saturday a hin GOP (Grand Old Party) ah Senator David perdue & Kelly loeffler caah campaign ding in a thawk lai.\nRepublican lei nih Senator ah Majority an ngei a cun Joe Biden President a va si zong ah a duh poah in zeihman a tuah kho lai lo. President Trump nih 2020 election kongah “I WON THE ELECTION” tiin a post. Trump’s personal attorney Rudy Giuliani, Pennsylvania Senate Majority Policy Committee hmaiah testify a tuahlio mi zongah khan Pesident Trump nih phone in bia a chim kha asi.\nRelchap: Trump lei nih a voithumnak Pennsyvania taza an cuaimi ah teinak an hmuh cang lai. Biaceihtu nih Pennsylvania state nih, “Kan phunghram he aa kalh in Pennsylvania state nih amah tein phung aa ser kho lo. Mui lakah thuhmi pawl ceunak nih a kah cang. Trump hi sianginn pakhat men i president a si lo, American mi vialte i kan President a si. A dih cang. Game is over” tiah a ti. Trump lei nih teinak an hmuh lai ti a lang cang. Aa ningcang lomi mee million tampi cu an hlawnh cang.\nKha hlan ah Trump nih electoral vote (232) a hmuh i Pennsylvania ah a hmuh laimi electoral vote (20) kan fonh chih ah cun Trump nih vote (252) a hmuh cang lai. President sinak ding ah vote (18) te lawng aa duh cang. Trump sihne Giuliani nih lawmhnak a chim dih hnu ah, “Hi bantuk mee firnak hi Nevada, Wisconsin, Pennsylvania, Georgia, Michigan tbk Democrat lei nih an tlaihmi state ah a um ve. Nizan tiang ah cozah lei mee relnak cazin ah mee a diklomi million tampi nan khumhmi a um rih.\nAsinain nizan ah cu cazin cu nan hloh than,” tiah a ti. A chim duhmi cu: nizan ah nan cazin chung a ummi mee million tampi kha nan cazin in a thlithup in nan hloh ti a si. Cathiang ah, “Khuhmi thil paoh kha hun dih an si ko lai i biathli vialte kha hngalh dih an si ko lai,” a ti (Mat. 10:26). Pathian nih Trump cu teinak a pek cuahmah cang. Amen! Hallelujah! Ref: Rev. Biak Lian Vel\n← Iang Len Sung Catial Cu A Tha Kho Tak Tak.\nLung a fak tuk mu! Kawl ralbawi Khing Maung Zi nih a thah mi Pu Lawm Ceu, a fanu cabia hi rel ve. →


Hakha Mann Motor Mongtu Ko Kyaw Zin Hein Tlaih a Tong Ve – Hakha Cherry\nHakha Mann motor mongtu Ko Kyaw Zin Hein cu March 26 ah Hakha Gate ah ralkap le palik nih an tlaih ve, tiah thawng kan theih.\nApril 9 ah an pahnih in biaceih zung ah chuahpi an timh hna, tiah Ko Kyaw Zin Hein a farnu nih The Chin Journal ah a chim.Credit-The Chin Journal March 30, Hakha\nPhuhlam:Ralkap le mipi i dohnak cu mipi lei nih ni nikhat ah tei a si te lai a fiang ko. Asinain, zei tikah timi kan fiang cio lo caah thisen tampi luan rih khawh a si ve. Nihin tiang i minung nunnak a liammi hmanh an tlawmte ti lo caah mipi lei nih teinak an hmuh te tikah phu i hlam phu bak a si ve te lai.\nPhu i hlam va si te sehlaw, atulio ralkap le palik paohpaoh pakhat hnu pakhat in thah hna i, pakhat taktak hmanh nunh lo ding an si hnga. Thah cawk lo an si le keimah zong ka va tlung hnga i 50 hrawng tal cu ka va thah bawmh ko hna hnga.\nCDM a tuah duh lomi pawl, “dalan” pawl, hmunhma le ṭhutdanh ngah ruang i ralkap lei aa benhmi pawl khi cu mi tam deuh hnatlaknak in va si te ko seh!Credit-Perhkalh Thawng


A Tiru Bak : India Ralkap Nih Dr.Sasa Zong Ven Hram An Thok Ve Cang Ko Hih – Onlinenungak\nA Tiru Bak : India Ralkap Nih Dr.Sasa Zong Ven Hram An Thok Ve Cang Ko Hih\nFebruary 1, 2021 ah Myanmar ramchung nawlneihnak cu ralkap pawl kutchung ah a phan cang i NLD hruaitu upa pawl cu an tleih thluahmah hna. Chinmi NLD Party chung i min a nei mi pahnih Dr.Sasa le Myanmar vice president Henry Van Thio cu an tlai rih hna loh tiah thawngtheih a si.\nDr.Sasa cu India cozah le India ralkap pawl i zohkhenh nak vennak tang ah a um tiin N Kham Aung nih a langh ter. India ralkap pawl nih an cawngh bu cun, ramdang pawl he i chawnh biak nak an neih cuahmah lio a si.\nDr.Sasa i a nupi Dr. Mary Chozah cu India mi a si. Myanmar vice president Henry Van Thio zong Myanmar ralkap pawl nih an tlai loh nain an inn cu ralkap pawl nih an cawngh cuahmah lio a si. Ṭhenkhat nih cun VP Henry Van Thio cu ralkap in a rak i bang mi a si ruangah an tlai nemmam lai loh. A mah a rian thing Myanmar vice president a tuan ko lai tiah an chim. 2011-2015 chung cu New Zealand, Otago khuapi ah an um i an rak lawinak Dunedin’s Leith Valley Presbyterian Church pawl nij an nehsawh tuk nak kong Otago Daily Times thawngpang thanh nak ah an langj ter.


TIHNUNG NGAI A SI, MINUNG 131 AN THIHNAK SII RALHRANG NIH AN CAWK – The Chinlung Post\nRalhrang SAC hruaitu Min Aung Hlaing nih nai i SAC meeting ah Russia sin in covid sii nuai 2 man le China sin in covid sii nuai 5 man cawk a sinak kong a chim. Hi Russia le China sin in SAC nih an cawkmi covid sii cu nitlaklei ram (Europe) hna nih an cohlan lomi a si pinah hi sii an hman ruangah Indonesia ram ah ngandamnak riantuantu minung 131 an thi tiah theih a si. NLD cozah chan ah India sermi le vawleipi nih a cohlanmi covid sii AstraZeneca nuai 1.5 man an rak cawk.\nAsinine SAC nih cun vawleicung ram tampi nih an cohlan khawh rih lomi Russia le China sermi covid sii a cawk. Russia sermi Sputnik V (၀r) single-shot Sputnik Light vaccine cu anmah Russia ram hmanh ah an hman huaha lo ruangah kan cohlang lo tiah Europe chungtel Lithuania ram nih a thanh. Sputnik V hi a tha ngai ko. Asinine President Putin nih a ram mipi hna caah a hmang duh lo.\nHi sii hna hi hriamnam pakhat bantukin vawleicung ah zuar a timhmi a si. Hihi minung caah a tha lo ngaimi a si tiah Lithuania President nih March thla ah khan a rak chim bal. Cun Europe ram hna, US, UK, Canada le a thangcho liomi ram tam deuh nih China sermi Sinovac le Russia sermi Sputnik V cu an cohlan lo lawng si loin hi sii a chunmi hna cu an ram chung luh an sianh hna lo.\nUN, WHO le ram tampi nih an cohlanmi covid sii cu Pfizer-BioNTech ၊ Moderna Inc., AstraZeneca le Johnson & Johnson hna an si. Indonesia ram ah China sermi covid sii Sinovac kong thuk piin hlathlainak a tuahtu thiamsang Novilia Sjafri Bachtiar covid zawtnak in July 7 ah a thi tiin Reuter nih a tial. Cu lawng si loin Indonesia ram ah China sermi covid sii aa chunmi ngandamnak riantuantu minung 131 hna cu covid zawtnak in an thi tiah theih a s tiah Reuter nih a tial fawn. TCP\nTlang Cung Hriamtlai KNU Thawngpang dang: Minung 25 an thih ruangah KNU nih an kuttang ah a ummi KNDO ralbawi pahnih hna cu dantatnak an pek hna. Karen Ramkulh Wailay myone Kane Lay khua ah minung 25 an nunnak aliam ruangah ralbawi Saw Nedar Mya le Saw Bwar cu ralbawi an sinak rian in dinhter chung an si. Minung 25 thihnak kongah KNDO le ralkap puh an si hna.


Tangdornak Ngeih cu Zeicah a Biapit Rih | Cawn Awk Cauk\n‘Fimnak cu toidormi hna sinah a um.’—PTB. 11:2.\nHLA: 33, 41\nTangdornak ngeih cu zeicah a biapit?\nTangdornak le toidornak cu zeitindah an i pehtlaih?\nJehovah rian ah zeitindah hlawhtlinnak kan hmuh khawh?\n1, 2. Pathian nih Saul kha zeicah a hlawt? (A hramthawknak hmanthlak zoh.)\nJEHOVAH nih Saul kha siangpahrang ṭuan dingin a thim lioah Saul cu aa tangdormi a rak si. (1 Sam. 9:1, 2, 21; 10:20-24) Asinain siangpahrang a hung si tikah a hun i porhlaw. Voikhat cu Filistin mi thong tampi cu Israel mi doh awkah an ra. Mah tikah Saul nih profet Samuel kha Gilgal khua ah rak ra law Jehovah sinah raithawinak rak pe tiah a fial. Asinain Samuel a phanh hlanah Israel mi cu ṭihnak an hun ngei i mi tampi nih Saul cu an kaltak. Mah tikah Saul cu a lung a sau ti lo i Samuel a phanh tiang hngak loin amah nih raithawinak a pek. Saul cu raithawinak nawl a ngei lo, cutin a tuah ruangah Jehovah lung a tong lo.—1 Sam. 13:5-9.\n2 Samuel a rak phak tikah Saul kha a mawhchiat. Asinain Saul nih ka palh tiah a ruat lo. Cucaah silhnalhnak bia a chim i a tuahsernak he aa tlaiin midang tu kha sual a puh hna. (1 Sam. 13:10-14) Mah caan thawkin Saul nih porhlawtnak he thil tampi a rak tuah. Cucaah Jehovah nih siangpahrang in a hlawt. (1 Sam. 15:22, 23) Saul a nunnak ah a hramthawk lei cu a rak ṭha ngai ko nain a donghnak lei cu a rak chia tuk.—1 Sam. 31:1-6.\n3. (a) Tangdornak he aa tlaiin mi tampi nih zeitindah an ruah? (b) Zei biahalnak dah kan i ruah hna lai?\n3 Zuamcawhnak in a khatmi tuchan ah mi tampi nih midang nakin kan san deuh a hau timi lungput an ngei. Mah ruangah tangdornak an ngei ti lo. Tahchunhnak ah, ramkhel lei ah a ṭuanmi, a min a thangmi fitlaw pakhat nih hitin a chim: “Tangdornak timi bia cu zeiti hmanhin keimah he aa pehtlai lo i zeitikhmanh zongah aa pehtlai lai lo.” Asinain tangdornak ngeih cu zeicah a biapit? Tangdornak timi cu zeidah a si i zeidah a si lo? Hi capar ah mah biahalnak hna i a phi kha kan hngalh lai. Cun a hnu capar ah a harmi thil sining hmanhah tangdornak ngeih khawhning kha kan i ruah hna lai.\n4. Porhlawtnak he thil tuah timi cu zeidah a si?\n4 Tangdornak he aa ralkahmi cu ruamkainak a si tiah Baibal nih a ti. (Phungthlukbia 11:2 rel.) David nih Jehovah sinah ‘porhlawtnak he thil ka tuah sual nakhnga lo ka kham’ tiah thla a rak cam. (Salm 19:13, NW) Porhlawtnak he thil tuah timi cu zeidah a si? Kan lung a sau lo ca le kan i porhlawt caah tuahnak nawl kan ngeih lomi thil kan tuahmi kha a si. Kan dihlak in mitlinglo kan si caah a caan ah porhlawtnak in thil kan tuah tawn. Asinain Siangpahrang Saul bantukin porhlawtnak he thil tuah kha kan zia ah kan canter a si ahcun Jehovah he kan i pehtlaihnak a rawk kho. Jehovah nih ‘mi porhlaw kha a chimhhrinh hna’ lai tiah Salm 119:21 nih a ti. Zeicah?\nKan i tangdornak thawngin Jehovah kan upat kha kan langhter\n5. Porhlawtnak he thil tuah cu zeicah sualnak ngan a si?\n5 Pakhatnak, porhlawtnak in thil kan tuah ahcun kan Pathian le kan Uktu Jehovah kan upat lo kan langhter a si lai. Pahnihnak, tuahnak nawl kan ngeih lomi thil kan tuah ahcun midang he bia i alnak le lung i khah lonak a chuak kho. (Ptb. 13:10) Pathumnak, porhlawtnak he thil kan tuahmi kha midang nih an hun hngalh tikah hmaichiatnak le ningzahnak kan tong kho. (Luka 14:8, 9) Cucaah Jehovah nih toidor tein umter a kan duhnak a ruang kha fiang tein kan hngalh khawh.\nTangdornak ah Zei hna dah aa Tel?\n6, 7. Toidornak timi cu zeidah a si? Tangdornak he zeitindah aa pehtlaih?\n6 Tangdornak cu toidornak he naih tein aa pehtlai. Toidornak timi cu porhlawtnak le ruamkainak ngeih lo kha a si tiah Baibal nih a langhter. (Fil. 2:3) Aa toidormi nih cun tangdornak zong a ngei. A sining le a thil ti khawhnak hna kha a hmaanning tein a hngalh i a palhnak kha a cohlan. Midang ruahnak cheuhnak zong a cohlan. Jehovah nih toidornak ngeih kha a duh.\n7 Tangdornak timi cu mahle mah aa tlakning tein i hmuh le ri ngeihmi cohlan a si ti kha Baibal nih a langhter. Tangdornak nih midang kha upatnak le dawt zaangfahnak in pehtlaih awkah a kan bawmh.\n8. Tangdornak a um lomi ruahnak le tuahsernak he aa tlaiin zei hna dah kan i ralrin awk a si?\n8 Zeitik caan ah dah tangdornak a um lomi ruahnak le tuahsernak hna kan hun ngeih khawh? Cutin zeitindah a si khawh? Kanmahle kanmah asiloah kan hmuhmi tinvo sung hna ruangah midang nakin ka biapi deuh timi ruahnak kan hun ngei kho. (Rom 12:16) Asiloah midang lungthin lak awkah aa tlak lomi lam hna in kan hun i zuam men lai. (1 Tim. 2:9, 10) Kan dirhmun, kan ruahnak le pehtlaihnak hna lawng kha biapi tuk ah kan hun chiah men lai. (1 Kor. 4:6) Cutin kan tuah ahcun kan i hngalh lo karah porhlawtnak in thil a tuahmi kan si lai.\n9. Mi cheukhat cu zeicah an hun i porhlawt? Baibal tahchunhnak pakhat kha chim.\n9 A ṭhalomi kan duhnak hna kha kan uk lo ahcun porhlawtnak he thil kan tuah kho. Mi tampi cu an hmuitinh a sang tuk, nahchuahnak an ngei, cun an thinhunnak an i sum khawh lo caah porhlawtnak he thil an tuah sual tawn. Cu bantukin thil a rak tuahmi Absalom, Uzziah le Nebukhadnezzar ti bantuk mi cheukhat kong kha Baibal nih a langhter. Annih cu Jehovah nih a rak ṭhumh hna.—2 Sam. 15:1-6; 18:9-17; 2 Chan. 26:16-21; Dan. 5:18-21.\n10. Midang lungput he aa tlaiin zeicah bia kan ceih hna awk a si lo? Baibal tahchunhnak pakhat in chim.\n10 Tangdornak ngeih loin thil a kan tuahter khotu a dang a ruang hna a um rih. Abimelek le Peter kong hi ruathmanh. (Gen. 20:2-7; Matt. 26:31-35) Abimelek le Peter nih porhlawtnak in thil an tuahmi cu sualnak tuah duhnak lungput ruangah maw a si? Asiloah an hngalh lo ca le an i ralrin lo caah dah a si? Midang lungthin kha kan hngalh khawh lo caah an lungput he aa tlaiin bia kan ceih hna awk a si lo.—Jeim 4:12 rel.\nPathian Timhtuahnak ah Na Dirhmun\n11. Zeidah kan hngalhthiam a herh?\n11 Aa tangdormi pakhat nih cun Pathian timhtuahnak i a dirhmun kha a hngalhthiam. Jehovah cu ningcang tein thil a tuahtu Pathian a si. A bupi chungah kan dihlak in dirhmun pakhat cio a kan pek i mah cu an biapi dih. Jehovah nih a dawtnak thawngin kan zapi in laksawng, thiamnak le thil ti khawhnak a kan pek i mah kha zeitindah kan hman lai timi thimnak nawl zong a kan pek. Tangdornak a ngeimi kan si ahcun mah laksawng kha Jehovah a duhmi lam in kan hman lai. (Rom 12:4-8) Jehovah nih mah laksawng kha amah thangṭhatnak ca le midang bawmhnak caah hmang hna seh ti a duh kha kan hngalh.—1 Peter 4:10 rel.\nKan hmuhmi rian aa thlen tikah Jesuh sinin zeidah kan cawn khawh?(Catlangbu 12-14 zoh)\n12, 13. Jehovah timhtuahnak ah kan dirhmun aa thlen lengmang tikah zeicah kan khuaruah a har awk a si?\n12 Caan a liam thluahmah bantukin Pathian timhtuahnak ah kan dirhmun cu aa thleng kho. Tahchunhnak ah, Jesuh tonmi thlennak kong kha ruathmah. A hramthawk ah amah le Jehovah lawng an rak um. (Ptb. 8:22) Mah hnuah vancungmi, van le vawlei le minung sernak ah Jehovah kha a rak bawmh. (Kol. 1:16) A hnuah vawleicung ah thlah a rak a si. Minung ngakchia pakhat in hrin a si i upa pakhat in a ṭhang thluahmah. (Fil. 2:7) Jesuh cu a thih hnuah thlarau pum in van ah a kai ṭhan i 1914 in Pathian Pennak Siangpahrang a hung si. (Heb. 2:9) Mah cu a dirhmun aa thlennak a donghnak a si rih lo. Kum thongkhat uknak a dih hnuah Pennak kha Jehovah sinah a ap ṭhan lai. Mah tikah “Pathian nih cun zeizong vialte kha a uk dih cikcek hna lai.”—1 Kor. 15:28.\n13 Kannih zong kan nunnak ah thlennak tampi kan tong ve men ko lai. A caan ah kanmah biakhiahnak ruangah kan rian cu aa thleng men lai. Tahchunhnak ah, a hmasa ah innchunghawi a ngei lomi kan si men lai nain a hnuah nupi, va ngeih dingin bia kan khiah men lai. Asiloah fa kan hun ngei men lai. A hnuah caantling in Jehovah rian kan ṭuan khawh nakhnga thlennak cheukhat kan tuah men lai. Cun kan sining aa thlen ruangah rian tam deuh kan hun ngei kho asiloah a tlawm deuh kho. Asinain mino kan si ah, upa kan si ah siseh, a dammi kan si ah, a dam lomi kan si ah siseh kan dihlak in a rian ah kan si khawh chungin kan i tel kho ti kha Jehovah nih a hngalh. Jehovah nih kan tuah khawh lo leng tiangin tuah awkah kan sinin aa ruahchan lo. A caah kan tuahmi vialte kha a sunsak tuk.—Heb. 6:10.\n14. Tangdornak nih zei bantuk thil sining hmanhah i lungsi awk le i lawmh awkah zeitindah a kan bawmh khawh?\n14 Jehovah nih a pekmi rian paoh kha Jesuh nih lunglawm tein a ṭuan. Kannih zong kan hmuhmi rian ah kan i lawm kho ve. (Ptb. 8:30, 31) Tangdornak a ngeimi pakhat cu Khrihfabu ah a hmuhmi rian le tinvo hna kha dawnkhantu thil in a hmu lo. Cun tinvo sung hna hmuh chap lai lo ding le midang an hlawh a tlin lai ding zong kha a phang lo. Mah canah a hmuhmi rian kha Jehovah pekmi rian in a cohlan i sullam ngei te le nuam tein ṭuan awkah a lungthin a pek. Cun Jehovah nih midang a pekmi hna an rian le an dirhmun zong kha a upat. Tangdornak nih midang kha aa tlak ningin thangṭhat awk le bawmh awkah a kan forh.—Rom 12:10.\nTangdornak cu Zeidah a Si Lo\n15. Gideon sinin zeidah kan cawn khawh?\n15 Gideon cu tangdornak ah zohchunh awk ṭha bik a si. Midian mi hna kut in Israel mi khamh awkah Jehovah nih rian a pek tikah Gideon nih hitin a ti: “Ka phun cu Manasseh chungah a der bik a si i kanmah innchungkhar chungah keimah cu a hme bik ka si.” (Biac. 6:15) Asinain Gideon nih Jehovah kha aa bochan i Jehovah pekmi rian kha a cohlan. Cun a tuah dingmi rian kha ṭha tein hngalhthiam awkah aa zuam. Lamhruainak hmuh awk zongah Jehovah sinah thla a cam. (Biac. 6:36-40) Gideon cu a ṭhawngmi le a ral a ṭhami a si ko nain fim tein le ralring tein thil a tuahmi zong a si. (Biac. 6:11, 27) A hnuah mi nih anmah uktu in ser an duh tikah a rak al hna. Jehovah nih a fialmi rian a dih tikah a inn ah a kir ṭhan.—Biac. 8:22, 23, 29.\n16, 17. Aa tangdormi pakhat nih cun ṭhanchonak he aa tlaiin zei kong hna dah a ruah?\n16 Tangdornak timi nih ṭhancho awk le rianthar pawl cohlan chap awkah i zuam ding a si lo tiah a chimduhmi a si lo. Kan dihlak in ṭhancho awkah Baibal nih a kan forh. (1 Tim. 4:13-15) Asinain ṭhancho awkah rianthar ngeih a herh maw? A herh lo. Atu kan ṭuan liomi zei bantuk rian paohah Jehovah thluachuah thawngin kan ṭhangcho kho ko. Jehovah nih a kan pekmi thil ti khawhnak kha ṭhanchoter in ṭhatnak tuahnak ah kau deuh in kan i tel kho.\n17 Aa tangdormi nih cun rianthar kha a cohlan hlanah zeidah ka tuah lai ti kha hngalh awkah aa zuam. Mah kong he aa tlaiin thla a cam i ka ṭuan kho lai maw, ṭuan kho lai lo ti kha ṭha tein a ruah. Tahchunhnak ah, a dang a biapimi rian hna tlolh loin ṭuan awkah a caan le thazaang a za in ka ngei lai maw? Ka ngeih lo ahcun atu ka ṭuanmi rian cheukhat hi midang ka ṭuanter kho hna lai maw? Cutin a tuah khawh lo ahcun mah rianthar kha midang pakhatkhat pek ah a ṭha deuh lai. Thlacam buin ṭha tein tuaktannak nih kan thil ti khawhnak le ri kan ngeihnak lonh lo awkah a kan bawmh lai. Tangdornak nih kan tuah khawh lomi al awk zongah a kan bawmh lai.\n18. (a) Tangdornak nih rianthar pek kan si tikah zei tuah awkah dah a kan forh lai? (b) Rom 12:3 nih aa tangdormi si awkah zeitindah a kan bawmh khawh?\n18 Jehovah nih ‘amah he tangdor tein kalṭi’ awkah a kan sawm. (Mik. 6:8, NW) Cucaah rianthar pek kan si tikah Gideon bantukin amah lamhruainak le bawmhnak kha kan kawl. Baibal le a bupi hmangin Jehovah nih a chimmi kha thukpi in kan ruah a hau. Jehovah rian ah kan ṭuan khawhmi zei rian paoh hi kanmah thil ti khawhnak ruangah si loin Jehovah toidornak le bawmhnak ruangah a si ti kha i cinken zungzal hna u sih. (Salm 18:35) Aa tangdormi pakhat nih cun ‘amahle amah kha a sang tuk ah aa ruat’ lai lo i a sining te tu kha aa hngal lai.—Rom 12:3 rel.\n19. Zeicah kan i tangdor awk a si?\n19 Jehovah cu Sertu le van le vawlei ah Cungnung Bik a si. Cucaah Jehovah lawnglawng nih thangṭhatnak vialte kha hmuh awkah aa tlak ti kha aa tangdormi nih cun a hngalh. (Biat. 4:11) Tangdornak nih Jehovah timhtuahnak i kan dirhmun ah i lungsi awk le kan rian liim awkah a kan bawmh lai. Cun unau pawl upat awk zongah a kan bawmh lai i mah nih lungrualnak a chuahter lai. Aa tangdormi nih cun thil pakhatkhat a tuah hlanah ṭha tein a ruah hmasa, cucaah palhnak ngan hna kha a hrial khawh. Jehovah nih aa tangdormi hna kha a sunsak tuk hna. Mah ruangah Pathian miphun caah tangdornak cu a biapi tukmi a si.Asinain hneknak kan ton tik ah tah zeitin? Hneknak ton tikah tangdornak zeitindah kan langhter khawh peng ti kha a hnu capar ah kan i ruah hna lai.


CNF/A palhnak i cinken tuk hi thluak that a si lemlo. – Hakha Cherry\nPhunzai thiam hi teinak sisehlaw aw!Phun le zai hi san a tlai ve kohnga, remhnak a chuahpi ahcun. Sihmanhsehlaw a phunzai pengmi hna nih palhnak an i hmuh ve tawnlo mi hi a poi. Remhnak a chuahpi tunglo caah.\nAn kan vuak, kan thilri an rak kan chuh .. tibantuk kha an philh kholo (an mawhlo). Kawl ralkap hremnak, thahnak,tlaihhremnak, satil arva chuhnak, thongthlaknak …ti cawklo a chanchan in kan tong. Miphun in sersarh kan tuar. Cu cung ahcun kan holh ngamlo, a in in kan i in. Azeidah hran deuh awk a si? Huat deuh ding tu iphilh ter, philh ding tu i chinchiah peng!\nKan uhmi hna, kan hrannak, kan thinhunnak chim hi a za canglo maw? Bawmh lei ah imer awk a si cang lo maw? Atu a herhbik lio can hna tiang i kan phunzai peng ko ahcun zeitik ahdah an (kan) i sersiam khawh lai? An i sersiam cu anmah pumpak caah a si lailo, kan miphun ca ah dawkaw a si lai. Hmaizah an ton ahcun kan miphun nih dawkaw a co ko lai cu. CNF/A pin ah kan miphun aiawhtu bu an um tunglo.Credit– M Thawng Kam\nNorth Korea ramhun, Pu Kim Jong-un nih ballistic missiles pahnih pacific rili ah a kah i, US ramhun Pu Biden cu a van ngiar colh ko.


An Thi Tiang Ralkap Uknak Kan Duh Lo Ti Langter Tu Mino 2 I Nulepa - News and Media\nAn Thi Tiang Ralkap Uknak Kan Duh Lo Ti Langter Tu Mino 2 I Nulepa. An thi tiang ralkap uknak kan duh lo ti Langter tu mino 2 i nulepa cu ramlakah an tap peng ko. Kayin State, Sanpiah peng 6-nak in um mino kum 17 mi le kum 18 mi Fidel le Pascalle cu nawlngeihnak latu ralkap pawl nih September 9 chun ah an tlaih hna. Anmah hi mipi kilvengtu an si lo.\nKhuachung mi pangai an si. Ralkap nih an khua chung hna hnawhnak an tuah ruangah ramlakah an zaam. September 9 chun ah an khua dirhmun zoh dingin an va kal i ralkap pawl nih an rak tlaih hna. Ralkap nih an kap that hlan ah nan caan a hnu biknak ah zei nan tuah duh?” an ti i zei hmanh zong an chim lo i ralkap uknak kan duh lo ti langternak ah.\nAn kutzung pathum cu an tung hnu ah an kah that hna. An hman thlak cu vawllei cung hmunkip ah a langh thlu. Hringtu an nulepa zong ralkap pawl ṭih ah ramlakah an um lio a si. Mi bawmtu pawlkom in an umnak ramlakah an va tong i bawmnak an va pak hna. Ṭuanvo ngeitu pakhat Khun Aung Zay Ya nih Fidelle le Pascalle i an nulepa umnak\nRal zaam sakhan ah kan va kel, Pascalle (korsen hruhtu) i a nulepa lawng kan tong kho. Fidelle I a pa cu phone in ka chonh i amah cu ka tong kho lo. Fidelle i naupa cu June 23 chun ah thisen cancer in a thi. Fidelle nih a nulepa le a farnu 2 a thi tak hna. Pascalle zong hi hringtu nu agnei ti lo. Pascalle hi a pa le a unau 3 a thi tak hna tiah a ti..


Pope Francis nih George Floyd thlarau caah siseh, miphun thleidan ruangah thihloh a tong mi vialte hna an thlarau caah thla a campiak hna. | Radio Veritas Asia\nPope Francis nih George Floyd thlarau caah siseh, miphun thleidan ruangah thihloh a tong mi vialte hna an thlarau caah thla a campiak hna.\nPope Francis nih June 3, 2020 ni ah George Floyd thlarau caah siseh, miphun thleidan ruangah thihlohnak le har a tong mi vialte hna caah thla ka campiak hna tiah a ti. Cun lehrulh nak nih zeibantuk tthatnak hmah a chuah pi lo tiah a ti rih.\n“USA um dawtmi u le nau hna, Mr. George Floyd a thih hnu ah nan ram chungah buaibai nak hna le pakhat le pakhat kar lak ah remlonak tete an hung chuah cu ka lung a ttha hrimhrim lo ” tiah Pope Francis nih video in bia a chim.\n“A zeilei paoh in siseh, miphun thleidannak hna le cu bantuk thil a chuahter tu zeibantuk hmanh nawl kan pe kho hna lo. Cun a sunglawi tukmi minung nunnak cu kan khamh, kan dir pi peng ko hna lai. Cun pakhat cio nih theih a herh mi cu, nai hrawnghrang zan hna ah i buaibai nak thil kan can ter mi hna hi cu mah le mah i hrawh a si zong kha thei ko u. zeibantuk thatnak hmanh buaibainak in kan hmu kho lo i chiat nak le lohtlaunak lawng a chuahter ”.\n“Nihin Minneapolis um St. Paul biakinn siseh, US um mi vialte hna he zong siseh, George Floyd thlarau caah le miphun thleidan ruangah thihloh a tong mi vialte hna an thlarau caah siseh, thlacamnak in kan tel pi ve ko hna” tiah Pope nih a chimchap.\nA tanglei link in relchap khawh a si.


Kawlram a hninh bak ko; mah bantuk fapa ngei cu tih nung tak tak\nMinung kan mak khoh ning hi, mah bantuk in mah le pa hringtu cungah thil tuah cu zeitluk in dah apa caah a fak lai. Mah bantuk in pa le nih daw mi, fapa nih pa le cungah thil tuah cu a poi tuk hrinhrang ko.\n17 July,2020, Myanmar, Sagain Division, Linmyatnamyo ah pa le fapa karlakah thil a cang mi cu khuaruahar bak si. Mi tampi nih mak an ti i, a fapa cu ceilak in mipi nih phomh an duh ti tiang an chim\nA hmin cu Lin Aung a si. Sii a rih duh ruangah, sii cawknak caah apa cu tangka a hal, apa nih tangka a ngei lo ti a chim. Natein Lin Aung nih facang tunkhat cu la i zuar a tim. Apa nih mah bantuk cu tuah hla, ei ding kan ngei lo tiah a ti mi cu Ling Aung nih a duh lo caah pa cu ceilak in a velh. Apa a velh ning hi a fak ngai tiah thei a si.\nMah bantuk in mah le pa cungah thil a tuah duh mi hi cu a poi tak tak tiin picture ahmuh tu vialte nih an chim. Mah bantuk in apa cungah thil a tuah mi hi facebook ah chia a si i, a zoh mi an tam ngai. Credit- Man U Sawma\nBe the first to comment on "Kawlram a hninh bak ko; mah bantuk fapa ngei cu tih nung tak tak"


Iang Len Sung le:A hawi le cu’Ralkap bakah an lut cang ko hi zoh an dawhbak. – Onlinenungak\nIang Len Sung le:A hawi le cu’Ralkap bakah an lut cang ko hi zoh an dawhbak.\nLaimi nih singer’s le aw tha kan i ngeimi hna kan far le Iang Le Sung le Biak Hlei Par te pawl cu CNF camp ah an kal hna i hman tete a va thlak zoh an dawh lawlaw zeibantuk thil an i hruk zong ah zoh an dawh bak.\nTutan hmanthlak ka van chiah mihi a thar bak asi zoh an dawh lawlaw hlasak lawng hla maw an thiam ti lio ah zei bantuk angki le bungbi an i hruk zong ah an i rem zoh cim an silo lainu ah cun an zoh dawh bak i uar zong an um bak.\nAn nih hi laitlang ah uar khun mile mipi nih theih khun mi an si hlei ah fimnak le zong ah zochun ngaimi zong an si fawn hlasak zong an thiam hlei ah an mui zong ai dawh bak Pathian tu nih cawisang ko hna seh hmanthlak hi rak zoh cio ding in kan sawmh hna.\nRelchap a tang:


Vawlei Cung Ah A Um Bal Lo Mi Thil a Si Caah, A Hmu Tu Vialte Zong Nih – HRINGDILDEL LAIRAM\nPutar kum 61 pa le nungak kum 16 an i thitumnak thawng a theih tu poh cu khuaruahar nak in an khat dih. Zeiruang ah dah kan ti asi ahcun nupi thi tu tlangval pa a kum hi nupi thi tu pa i a thaisung nu kum he tah chunh ahcun kharuahhar lo awk a rak tha loh. An mah pahnih hi 1.12.2021 ah khan Hopin Tegon khaua ah thit umnak an tuah mi hna an si.\nPhusa pawl nan i tawn cang ah cun zei tin hmanh in tuah aw an tha ti loh ti hi, hi hna nupa nih hin an feh ter cang ko hih. Kharuahhar ngai ngai in ai tong mi monu le mopa tartlung tiang an i um peng khawh nak ding caah thla za ka cam piak fon hna. Hi nupi thit tlangval pa nih an kan cawm piak mi cu mi zei nungak tlangval kan si zong ah kan phuusa he kan i tong ah cun kan hrial kho lai loh ti hi an kan cawm piak mi a si.\nHi putar kum 61 pa nih hin zeitindah hi tluk nungak nute hi a thit khawh tiah mi tampi nih cun an rak ti cio. Sihmanhseh law kum 61 putar pa nih cun minung kan phuusa he kan rak i ton ah cun kum nih hin bia a chim lohtiah a rak ti. Cucaah na phuusa na hmuh rih lo zong ah na lung retheih hlah a caan phan cun keimah bantuk in na hmuh ve te ko lai.\nPhusa pawl na i tawn cang ah cun zei tin hmanh in tuah aw an tha ti loh ti hi, hi hna nupa nih hin an feh ter cang ko hih. Kharuahhar ngai ngai in ai tong mi monu le mopa tartlung tiang an i um peng khawh nak ding caah thla za ka cam piak fon hna. Hi nupi thit tlangval pa nih an kan cawm piak mi cu mi zei nungak tlangval kan si zong ah kan phuusa he kan i tong ah cun kan hrial kho lai loh ti hi an kan cawm piak mi a si.\n← Good News : Kan Pasal Tha Pawl Hmang In Ralhrang Pa 10 Na Thah Hna Pinah, CDM Ah A Lut Duh Lo Palik Ralbawi Pa 2 Fak Tak Tak An Kah Hna\nA Poi Tuk E, Patling Pakhat A Si Mi Myithla A Tih Tuk Ruang Bak Ah A Nunnak A Liam Riangmang →


Ruah a phu “Lairam ka dawt ko, ka ram ka zaam tak lai lo, ka chuah tak lai lo,” kan ti nain – Onlinenungak\nRuah a phu “Lairam ka dawt ko, ka ram ka zaam tak lai lo, ka chuah tak lai lo,” kan ti nain… Delhi ah: Mino lawngte a tlawm bik zarkhat ah minung 40 hrawng kan zaam. Yangon ah: Mino lawngte minung 50 hrawng nifatin kan zaam peng. Ruah a phu ruah a phu j. Credit: Salai Tluangte\nThawngdang Relchap>>>><<<< Chin Miphun Hna Nih Meithal, Zen Le Kuan An Ser Ning Le An Laaknak Hmun Kong Ah The Chin Hills Vol. I Le II Cauk Ṭialtu B. S. Carey Le H. N. Tuck Nih A Tanglei Ning Hin An Rak Ṭial. Chin Nih Zen An Tuah Ningcang (Chin Method of Making Gunpowder) Zen an tuah ning cu a tanglei ning hin a si i, Chin phunglam vialte lakah hngalh duh awk le aa danghlei ngai mi a si.\nZeitik lio caan ah khuazei in le zeitin in dah an cawnlaak timi thil thup cu thukpi ruah phu tlaak ngai a si. Taluk (China) in Kawl sin ah a ra mi a si kho men. A hmasa chapter i ṭial cia mi ah khan, Chin mi inn sak mi vok-kawm cu inn tang ah a um lai i inn zunput zong vokkawm cung zawn ah an tuah colh. Vokkawm cu a kikam in kham a si i ruahpi nih a surh lai lo i ti zong nih luanh in a cungthap non-eek cu a kalpi lo caah vokkawm vawlei ah chah nawn in non-eek aa thap lai.\nCu non-eek in an laak mi zencing (nitrates) cu meithal zen ca ah an hman. Cu zencing laaknak i hman mi vokkawm cu hrawh le tongh lo in a tlawmlei kum thum chung hman thluangthluan mi a si lai i, vok nih a rawl einak, a zun a eeknak, a lamh caamcinnak kawm a si lai. Cu in vokkawm vawlei ah zung khat tluk a chah mi non-eek a hung um lai. Mah cu zun-eek non aa cawh mi cu huah laak in sei chung ah an chiah lai i atang i bel-um donh piak mi ṭheng cung ah an chiah lai.\nSei chung i non-eek cu ti in an toih lai i a ti cu atang i donh mi bel-um cung ah an i ze lai. Cu an zeet mi ti cu sendaang muici rong in a um i, ti cu voi tampi atu le tu a zencing hang (nitrates) a chuah dih tiang an toih piak lai. Ti an toih mi cu aa ze mi a tihang ah muici a um ti lo, a ti a fim tik ah a zacang tiah ruah a si.\nNon-eek fe cu an hlonh lai i sendaang hang cu a tikhu a zuan dih tiang bel-um in an chuan lai. Cu i a taang mi cu a sat a daih tiang bel-um ah an chiah hnu ah fingrilh ah an chiah i a tidor cu tang donh mi bel-um ah a tla. Fingrilh i aa benh mi nitrates (zencing) cu laak i amah he a rihzan aa zatceo mi meihol he ralring tein a hrol um lo a dip dih tiang phomhden mi a dip cu meithal kuan zen ah hman khawh colh a si.\nCu dih in biahalnak a chuak mi cu sulpher hi khoika in dah a rat timi hi a si. Ziah tiah zen ah cun sulpher telh chih a hau i, Chin ram ah Sulpher umnak ti chuak a luang mi (Sulphur spring) hmuh a si ko nain, Chin mi nih cu sulpher umnak vawlei cu an zoh lo. An tlangram kan tuklaak hlan ah cun Kawlram chaklei in tam ngai an rak phorh. Atu cu mah phorh cu an ngol, natein mah cu nih cun zen serden cu a dawn lo.\nVun chim ṭhan ahcun, zun-eek ah hin sulpher zei maw zat aa tel, nain raatum chung ah sulpher tam deuh hmuh a si. Mah cu raatum khangh mi a meihol dip phomh mi cu nitrates (zencing) he cawh a si. Mah raatum ‘bean’ cu Kawl holh in ‘Aunglauk’ tiah theih a si i, chaklei Chin nih ‘nattang’ an ti i 1859 kum ah Col. McCulloch nih ‘Ga’ tiah a ti. Natein mah cu raatum (bean) min cu Mirang holh in a min a um lo.\nHlan ah cun zencing he cawh chih awk meihol dip ca ah ‘Kawldai kung’ khangh mi zong an rak hman tawn tiah an chim. (Keimah theih chin mi) ‘The Hill Tracts of Arakan’ timi cauk a ṭialtu Major W. G. Hughes nih cun, Saltpetre (zencing) tuah cu Arakan hills i a ummi miphun hna nih an thiam dih i, a tanglei i tuah ning hi an zulh cio.\nKhumi (Khami) nih cun an ngeih mi meheh, sia le caw naa pawl kha kiam pakhat ah an chiah hna i, an zun le an eek ceet ṭhup in aa cawh mi a vawlei kha an laak i ti in an toih i a hang a luang mi cu a tanglei in ruacong kua in an dawnh piak. Cu a hang an dawnh mi cu a tikhu a zuan dih tiang an chuan piak i saltpetre aa tel mi a fe a taang, tiah a ṭial ve. A tang i YouTube link hi cu Konyak Naga miphun nih zencing an chuan ningcang an langhter mi a si. Chin nih zencing an chuan ning he aa khat pah nawn ko.


KNU Special Commandos pawl nih CDM Palik zammi le Ralzam Mithar- 250 hrawnghrang cu raltuk training an Area chungah an pek cuah mah hna – Onlinenungak\nKNU Special Commandos pawl nih CDM Palik zammi le Ralzam Mithar- 250 hrawnghrang cu raltuk training an Area chungah an pek cuah mah hna\nBy chin tawi on March 15, 2021\nMYANMAR AH CIVIL WAR A CHUAK KHO. INDIA RAMRI AH CDM PALIK-8 AN TLAU. 🇲🇲\n🆕 March 14,2021 ah khan Yangon, Hliangtaya township ah Sandahpiah mi le Palik-Ralkap kar lakah buainak a chuak tha’n i, mi-50 hnak tam cu an kah hna ian thi pinah Mi-87an hliam ti’ah RFA nih a chim i, Zaanlei 1:50Pm hrawnghrang ah khan Cycle he Mi-40 hrawngnih Hliangtaya le Shwe Phyne township i China Company asi mi Thilthitnak Sehzung Waicou Global Fashion, Myay Auza, NgweKyae-2 le Shwe Naga Cement Seh- zung pinah Insein Taluk Company zong mei in an khangh piak hna.\nMarch 10,2021 in tuchunni tiang KNU PhanAnn ramri i Division Command-1 chungah Myanmar Ralkap he biatak te’in an i kap i, 14/2 ah khan KNU nih Kawl Ralkap Commandant tiamin Ral kap-47 an thah hna i KNU lei mi-7 an thi ve ti’ah KNU lei nih thawng an thanh. Cuca’ah Ralkap nih Pha-Aan ramri Shyalwin(သံလွင်မြစ်) ah Navy Raltuknak Lawngpi-4 cu Nizaan ah khan an chiah cang. Cubantukin thiam thiamin KaChin ramah KIA he Pha-Kant ramtangah biatak te’in an i kah i, Kawl Ralkap-38 an thi i, KIA lei zong zeimawzat an thi ve ti’ah BBC nih a chim. Cu pinah Shan State chaklei Muse-Ngamhkhan ah TNLA le RCSS-SSA le Kawl Ralkap an i kap fawn.\nKNU Special Commandos pawl nih CDM Palik zammi le Ralzam Mithar- 250 hrawnghrang cu raltuk training an Area chungah an pek cuah mah hna i, Thailand ramri leiin Ramdang lei’in hriamnam tam lak an hmuh cang ti’ah theih asi.\nCuca’ah Myanmar Ralkap zongnih Navy le Air- Forces pinah Div- Command dang-2 cu Karen Ramri lei’ah an kuat tha’n cang. Diplomatic lei Channel in thawngpang theih ningah cun, hmai zarh March19,2021 ah Ralkap nih an rak Order ciami MIG-29 tiamin Russia Air force Fighters le Ralthuam/Miakpi Bombfoot-260 tam tak tak a rak phan lai ti’ah theih asi. MIG-29 le fighters pawl hi India ram New Delhi Deradun Airport le Mumbai Airbase ah Oil- filling an nei pah lai. Cun, 13/2 ah khan US Ralkap Vanlawng C-130 cu Yangon, Mingladon Airport ah a rak tum i, US Citizens le Embassy mi pawl US ah a tlunpi tha’n hna. 21/2 ah Russia Vanlawng E-190 zong Yangon ah a rak tum lai i, Russia Citizens le Embassy mi pawl an phor dih ve hna lai ti’ah Diplomats Channel in theih asi.\nChin State zongah SAC Ralkap le Kawl Palik pawl cu Nikhat hnu Nikhat an sual chin leng mang cang i, CDM tuahmi Zaato Inn riantuan mi pawl cu an quarter in an thol dih hna pinah duhlohnak tuahmi Mino hruaitu 5 Salai. Ngun San Aung, Dr.Biak Cung, Salai. Van Tin Lian, Sa lai.Elishama,Meithah bawite Salai.Ni Ceu pinah Falam Mino-3 cu Act-505(a) hmangin thlaih dingin Order an chuah hna. March 10,2021 ah khan Western Division Commander Maj- Gen. Thin Let Oo nih Second Commander cu Chin State lei’ah CNF Camp Hqr ah kal dingin a thlah hna.CNF hruaitu Dr.Suikhar le I/c,Liaison Office Pu.Ral Hnin he an i tong hnu ah Thantlang Um Ralkap- 23 cu Tlanglo khua in CNF Hqr-Camp ah Ralbawi 4 an lut ter hna i, CDM Palik a tlimi pawl an kawl hna. Hi hi Kawl Ralkap nih Chin Mipi kan mith -mai pelte hmanh zoh lo’in, an kan nehsawh ning le zuamtiah ning fiang te’in a lang.\nAtu bantuk caan hi CHINMI kan lung rualnak kan langhter ding CAAN asi.. CNF, CNA hi Pum khat a LU le a TAKSA hmunkhat an si. Kan Chin mi kan dih lakin, an chia maw, an tha maw, kan dihlak in kan tanh i kan dirhkamh ding caan an si.Ni-8/2/21 i India( Mizoram) Cozah nih CDM a tlimi Myanmar Palik-8 lakah 4 hna cu Tio ramri tiang Mizoram Police nih an thlah hna i, an tlau beh ti asi.\nAn um nak a ho nih an thei ti hna loh. Him dam te’in an um ti’ah thawngpang tha kan theih.14/2/21 Zaan 5:30 hrawng tiang Farkawn, Mizo ram ah Chin Ralzam 120-140 karlak an phan cang ti le, Zarhteni 13/2 ah khan Farkawn khua Helipad ah India Ralkap Assam Rifles pawl Company-2 Helicopter in an van i chek/phan thluahmah ti’ ah thawng fianffai te’ in kan theih.Cuca’ah,CNA maw, Chin Ralzam mi pawl zong ralring te’in thut-to i zuam cio hna uh. Kawl Ral kap le India Ralkap zong hi a thli -thup te’in an i chonh cia kho mi asi. ( Za rih seh. )


Nga le reite pawng in chuan ning – LAICOMM\nNga le reite pawng in chuan ning\nPosted By: CHIN TECH November 26, 2019\nNgasa cu a phunphun in chuan khawh si , cu chung ahcun ngasa le reite pawng le chuan ning kan van langh ter .\nA herh mi\nSapalin tom (1)\nThakbare hring tam nawn in\nHamhmuai tom (1)\nPhet Phe tom (1)\nKhamphe tom khat\nreite pum (1)\nA tuah ning\nA hmasa ah tisa na khin lai. Bel chung ahcun penganpiazi keu (3) , sialaka zi keu 2, cite tlawmpal , sapalin hna kha na paih lai i na tlok ter lai . Nga cu a paw khuai , chungril pawl chuah , a lai in na ah hna lai i khazuhsi , nganpiazi , cite he na cawh lai i na ciah lai . Phetphe hnah , hamhmuai , thakbarehring , khamphe, khachuanrang kha dip tein na phomh lai , Cun nganpiazi tlawmpal tein na cawh lai i na ciah ve lai .\nNa phomh mi pawl kha cheu (3) ah cheu (2) cu nga paw chung ah na rawn lai i sapalin hnah in na tem lai . Ti a tlok in a thak le al na tep lai. Nga cu na ti tlok sin ah na chuan lai ,minute (10) hnu ah na leh lai , letkhat kha minute (10) na chuan than lai , Cu hnu ah na tanh tak mi kha a cung ah na paih than lai, Reite cu a pum tein na par lai i na chiah ko lai. Reite cu tuan tein na paih ahcun a kha , cucaah mei na phih hnu ah reite cawh ding a si .\nZei meh he poh ei ti ah atlak mi,kam apan tukmi anthur le tuai kio November 27, 2019\nMeh ah athaw tuk mi : Kalape le anhringso phunkip cawhin thaw tein chuan ning November 27, 2019\nThaw ngai le phundang ngai in Bonbok mek chuan ning November 26, 2019\nNga le reite pawng in chuan ning November 26, 2019\nXmas anaih thluahmah cang,inn ah fawi tein Hotpot chuan duh mi hna caah November 26, 2019